Autobusa hiritik ateratzen hasi zen orduan eta ordura arte nagusi ziren hotel eta bankuak ziruditen etxe-orratzen ordez, Europa iparraldeko ezaugarri diren etxe txiki koloredunez osatutako auzoak hasi ziren. Berde eta urdinez margotuta zeuden gehienak baina gorriren bat ikusteko aukera ere izan zuen. Lasaitu egiten zuen paraje hori ikusteak soilik eta kale horietan zehar ibiltzen hasteko gogoa piztu zitzaion. Futbol estadio handi bat barnean zuen kirol gune bati begira zegoela txoferrak aspaldi entzun nahi zituen hiru hitzak oihukatu zituen: “Reykjavik City Hostel!”.

Autobusean geratzen zen bikotea eta txoferra agurtu eta bere bi motxila maiteen bila joan zen maletategira. Autobus geraleku batean utzi zuten baina ez zitzaion gehiegi kostatu aterpetxea topatzea. Bi motxiletatik begirada altxatu eta Hostelling International guztietan ohikoa den bandera ikusi zuen atari batean. Metro batzuk egin eta panel zuriz estalitako erakin aurrefabrikatua ikusi zuen. Bi solairu zituen eta belardi eder bat sarrera parean. Gustatu zitzaion lekua eta mugikorra atera zuen zein ordu zen begiratzeko. Oraindik ez ziren goizeko bostak eta eguzkia indarrez jotzen hasia zen. Hala ere, behin baino gehiagotan irakurri eta desio izan zituen hamalau graduak ez ziren inondik ageri. “Hotza!”.

Motxilak gainean hartu eta aterpetxeko atera zuzendu zen. Barruko argiak itzalita zeuden eta islandiarrak eguzkiarekin batera esnatuko ote ziren edo eguzkia ahaztu eta ordutegi arrunta jarraituko zuten galdetu zion bere buruari. Ingurura begiratu eta kalean arima bakar bat ez zegoela ikusi zuen. Txirrina jo eta ate bat ireki zen atetik pare bat metrora. Gelatik zetorren argiarekin batera neska gazte zein eder bat gerturatu zitzaion atea irekitzera “Egia izango da islandiarrez kontatu didatena”. Irribarre batekin agurtu zuen Txomin eta barrura sartzeko gonbitea egin zion.

Horrela doa Finlandia orain arte.

Eta horrela non-original soundtracka Youtube eta Spotifyn.

This entry was posted in Finlandia and tagged 1. atala,asgeir,bieoklipak,Finlandia,online nobela.

Autotik eta burutik atera ezinik nabilen bi disko: A ala B eta Llamp de Déu

Posted on 2014/03/06 Updated on 2014/03/12

Nahiko lasai nabil azkenaldian musikari dagokionean. Baretu edo beste zerbaitetan kontzentratu ahal izateko besterik ez dut musika entzuten eta joera horren froga garbia da azken astean gehien entzun ditudan diskoak London Grammar-en If You Wait (debut lana WTF! Gaur egungo mukizu hauekin beldurtzen hasia naiz…) eta Ásgeir-en In The Silence direla.

Autoan sartu eta Goierritik ateratzean ordea (Goierri Irratia Zumarraga eta Tolosa artean bakarrik entzuten da…), orain ez hainbesteko rock-zale amorratuak hartzen nau. Bi astean behin edo CD berri bat prestatzen dut autorako eta badira bi disko indartsu zein zoragarri azken nahasketa guztietan sartu direnak. Eta martxa honetan, sartzen jarraituko dutenak. Ez dakit zenbat aldiz entzun ditudan eta ez naiz oraindik nazkatu (ez dakit sekula nazkatuko ote naizen…).

Lehena, Euskal Herrian aski ezaguna den talde batena dugu eta bigarrena, tamalez hain ezaguna ez den bikote kataluinar batena. Ea post honek injustizia hori konpondu eta unibertsoarekin adiskidetzen laguntzen nauen.

WILLIS DRUMMOND – A ala B:

Zer esan? Makina bat kritika idatzi dira lapurtarren lan honen inguruan, makina bat irakurri ditut eta oraindik ez dut ezer txarrik topatu. Lehen diskotik jarraitzen ditut eta nire talde kuttunetako bat dela onartu beharrean naiz. Lehen bi diskak kolpez sartu zitzaizkidan barreneraino (Anthology eta Willis Drummond). Hirugarrenak aldiz (Instanteak), entzunaldi pare bat gehiago behar izan zituen. Gaur egun, aurreko biak bezain beste maite dut. Gauzak horrela, laugarrena aterako zutela jakin nuenean, ez nuen gutxiago espero izan. Espektatiba altuak bai baina ez zuten hutsik egin berriz ere. A ala B lehen entzunaldian hipotalamoraino sartzen zaizun lana da. Adinean gora doaz baina hori ez da beraien musikan sumatzen. Aurreko diskoak baina zuzenagoa da, indartsuagoa eta leloak aurreko diskoetan baina errazago zizelkatzen zaizkizu garunean (bi egun pasa berri ditut “denborak egiten gaitu, aanai” ahapetik kantatzen).

Argazkia: Willis Drummond

Hori gutxi balitz, entzuten dudan bakoizten diskoko nire kantu kuttuna beste bat dela erabakitzen dut eta hori, oso oso zaila da eta oso disko gutxirekin pasatzen da. Dagoeneko, “Ilegala”, “Menoperatzen dut”, “Anai”, “Tresna”, “Ate ttipia” edo “Berantegi” izan ditut kuttunen.

Esandakoa, erraz sartu eta oso zail ateratzen den diskoa. Indarrez betea eta indarrez betetzen zaituena. Autoko leihoak zabalik eta kantuan entzuteko ezin hobea den horietakoa. Inork ez dezala zure aurrean bidegurutze bat intermitenteari eman gabe hartu hau entzuten ari zarela.

L`HEREU ESCAMPA – Llamp de Déu

Egia esatea nahi baduzue, ez dut sekula kataluniarrez kantatzen duen talderik ezagutu. Lehena da eta erabat engantxatua nauka. Hizkuntza guztietan egiten dira gauza onak eta txarrak (hortaz asko dakigu, gehiegi agian… Linkak jartzeko bulkada frenatu dut) baina hitzen sonoritateak ikaragarrizko indarra du.

Talde gutxi izango dira eskenatoki batera halako planteamendu sinple batekin ateratzen direnak. Bi tipo, gitarra bat eta bateria bat. Sinplea ezta? Ba diskoetan iradokitzen den eta zuzenekoetan birrintzen zaituen indarra sinestezina da.

Argazkia: musicazul.com

2013ko Jazpanan izan genituen (Willis Drummond urte bete lehenago) eta jaialdia baino bi hilabete lehenago edo zortzi mila buelta eman nizkien beraien bi disko eta EPari (Usopopeko lagunei esker facebook bidez ezagutu ostean). Oso zaila egiten zait zuzenean transmititzen duten energia hitzez deskribatzea baina esango dizuet kontzertua amaitu ostean lurrera itzultzeko hamar minutu behar izan nituela.

Kantu motzak, apaingarri gutxikoak eta zuzenak (George Foremanen gantxo baten moduan). Kolpe horiek dira hasieran zure arreta bahitzen dutenak baina kantuak entzun eta entzun ahala, atzean dituzten mila detaile zein lasaitasun uneez gozatzen hasten zara.

Lehen diska homonimoa borobila da (zirkunferentzia perfektu bat) eta bertan, “Consol, condol” edo “L’Estampa” bezelako ahrribitxiak aurkitu daitezke beste batzuen artean. Ondoren, split EP bat argitaratu zuten Her Only Presence hirukotearekin erdibana eta azkenik, merezi duten lekua eskaintzen hasi zaien “Llamp de Déu” zoragarria.

Zer esan tamaina biblikoa duen disko honetaz? Ba hasieratik bukaerara entzuten den horietako diskoa bat dela. Kantua amaitu eta izena begiratzera jotzen duzun horietakoa. Hori ordea, kantu guztiekin gertatzen zaizula konturatzen zara bederatzi kantuak aurrera doazen eran. Azkenerako, amore eman eta ez zaizu axola ere egiten nola demontre izena duten. “La feram”, “Incendi”, “Amics estim”, “Ingràvid” edo “La font” ultramegaepikoa!

Amorrua, gorrotoa eta zoriontasuna batera sentiarazten dizkizun diskoa da eta ez da komenigarria autoko leihoa zabalik duzula entzutea. Bertatik burua atera eta munduari Polonia konkistatzeko prest zaudela oihukatzen amaitu nahi ez baduzu behintzat (goizean igerilekura joan ostean noski).

Eta zergatik ekarri dizkigu gaur artaburu honek bi diska hauek gaur The Indezents honetara? Ba Rural Postmoder Videos sasi-produktorak bere lehen bi bideoklipetarako gidoiak prest dituelako eta nola ez, lehen bi protagonistak, bi disko hauetako kantu bana izango direlako. Zeintzuk? Aposturik egin nahi?

This entry was posted in Musika and tagged asgeir,autoa,jazpana,l'hereu escampa,london grammar,musika,willis drummond.

Finlandia (1. atala) – 1.2

Posted on 2014/03/04 Updated on 2014/04/02

1. EGUNA

2010EKO ABUZTUAK 3

(ASTEARTEA)

-Aaaaaaaaaaaatxuaaaa!!! – Logela guztiak lurrikara bat jasan zuen doministikuaren ondorioz eta ez, ez naiz bere doministikuen potentzia puzten ari. Txominek doministiku egiten duenean, Pazifikoan tsunami bat sortzen da.

Urteko garai horietan beti alboan zuen klinex paketetik musuzapi bat atera, mukiak kendu eta beste tsunami bat sortu zuen Indikoan, “alergia madarikatu honek akabatu egingo nau…”. Ez zen esnatzeko modurik egokiena. Are gutxiago aurretik halako egun luze bat zuenean. Egun hartan bertan hasi behar zuen bere bizitzako bidaiarik garrantzitsuena, aberasgarriena, gizon egingo zuena… Beno, opor puta batzuk besterik ez ziren baina nahi edo ez, bazuten zerbait berezi egiten zituena. Bakarrik joan behar zuen Islandiara hamabost egunez eta hori, ez da egunero egiten den zerbait. Ohetik altxatu, armarioko atea ireki, galtzontzilo bat hartu, buruan jarri eta dutxara abiatu zen.

Gaueko 23:25etan zuen hegazkina Bartzelonako El Prateko bigarren terminalean. Horren aurretik ordea, “Fak de jel horren aurretik… “. Zumarragara autoan joan, 8:35eko trena hartu eta behin Santseko geltokian (…eta ez zekien nola hostia) El Prateko bigarren terminalera iritsi ia gauerdian Keflavíkeko aireportura eramango zuen hegazkina hartzeko. Jende arruntak bidaiaren zehaztasun hauek aztertuak eta zehaztuak izango lituzke bidaiaren egunerako baina Txominek ez zuen horrelako gauzetan denborarik galtzen. Txomin Indiana Jones moderno bat zen. Beno… modernoa gehiago Indiana Jones baino…

-Aaaaaaaaaaatxuuaa!!! Hala, beste ez dakit zenbat mila hildako nire kontzientzian…

Pijama eskuan eta galtzontzilo garbiak jarrita atera zen komunetik. Ez zen metro eta hirurogeita hamabostera iristen baina zenbat neurtzen zuen galdetu ezkero metro eta hirurogeita hemezortzi erantzuten zuen beti. “Gezurra ere ez da” pentsatzen zuen beti. “Neurtu ninduten azkenekoan horrelako zerbait esan zidaten”. Ez zuen axola neurtu zuten azken egun hartan medikuak neurtu ez izanak, neurtu zuena bere koadrilako Unai izateak, neurketarako erabilitako tresna lanetik poltsikoan zuen metroa izatea edo egun hartan Mikel Abrego betaurrekorik gabe baina itsuago egoteak. Metro hirurogeita hamazortzi eman zuen eta listo! Pisuari dagokionean laurogeita hamasei erantzuten zuen beti baina hori, neurtu zuten azken eguneko itsua gainean izanda ere ez zuen sinetsiko.

Asteak zeramatzan izotz eta suaren lurraldera eramango zituen motxilak nola antolatu pentsatzen baina azkenean, eta betiko moduan, aurreko egunean prestatu zituen, “luze joan zen azkenean asteleheneko poteoa kar kar kar”. Bi motxila izango zituen bidaia kide aurretik zuen eta bizitza aldatuko zion bidaia katartiko hartan. Bi motxilak ohe gainera bota eta arretaz begiratu zituen. Alde batetik, Suncamp motxila erraldoia.

Bertan, arropa guztia sartu zuen. Zazpi galtzontzilo “Bana bi eguneko”, bost barruko kamiseta “Eramango nituzke gustura bana bi eguneko baina ez ditut hainbeste…”, lau galtzerdi pare “Bakarrik noa, mokofinen bat alboan tokatu ezkero hartu dezala segurtasun perimetro bat. Ekonomizatu egin behar da!”, bi toalla “Dutxarako bat eta Islandiako ur-berodun igerilekuetarako beste bat”, pare bat sandalia, Jazpanako kotoizko kaputxadun jertsea, zazpi kamiseta; Pearl Jamena, Ordiziako Rugby Elkartearena, Beasaingo Gaztetxearena “Zulo bat du, ez dio axola…”, Sallent de Gallegoko Pirineo Sur Jaialdian erosi eta ¿Cenamos? jartzen zuen hura “Atsegin dut hau”, Sorry for being so fucking sexy dioena “…eta ikaragarri hau”, Montrealera eskatu zuen Arcade Firerena “Ilunetan distira egiten du, horrek zure alde egin dezake hil hala biziko egoera batean”. Amaitzeko, Arte Ederretako Leioako Campuseko 2002ko promozioarena “Zein itsusia den… Saldu zidan neska ordea… Aiiii…”. “Denak beltzak? Standstillen berdea hartuko dut, ez dut triste itxurarik eman nahi. Gainera, kamiseta honekin Enric Montefuscok bezain beste molatzen dut. Hori posible bada behintzat…”. Bainujantzia, beste kaputxadun jertse bat bazpada ere, galtza motzak “Nork daki!” eta eskiatzera joaten zenean erabiltzen zuen zira polarduna “Banandu egin daitezke, muturreko teknologia!”. “Eta hostia!” oihukatu zuen bere barrenerako, “Banoa ia-ia pijamarik gabe berriz ere”. Galtza luzeak eta Mihiluzera joandakoan oparitu zioten kamiseta “Barregarri geratu ginen gero… Paloposti! Paloposti! Ez zen hain zaila ere hostiaputa…”. Bakeroak jantzita zituen eta baita mendiko botak ere, ez zitzaion ezer falta.”Hostia! Zakua!”

Zakua hartu eta Suncamp gorri eta grisari lotu zion. “Kaka” Zakua lotzeko bi gakoetako bat apurtu zuen bere berezko abileziarekin. “Zintzilik iritsi beharko da ba” esan zuen marmarka bere ama gelan sartu zenean.

-Egunon Txomin, prest al duzu dena? Aita ogia eta egunkaria erostera joan da. Hemen izango duzu bost minutu barru.

-Inbentarioa egiten ari naiz ama! Utzi bakean orain!

-Uii uii uii –Bota zuen patxadaz bere burua asko maite duen baten keinuak eginez eta ia-ia bals bat dantzatuz –umore txarrez esnatu zaigu gaur señoritoa… – Esan zuen irribarre gozo batekin balsarekin jarraituz pasiloan zehar urruntzen zen bitartean.

– Motxila txikia! – jarraitu zuen inbentarioarekin.

Bigarren motxila Quechua txiki laranja bat zen. Urtean behin erabiltzen zuen gutxi gorabehera. Udan izaten zen hori ia derrigortuta lagunekin Orioko hondartzara joaten zen egunean. “Hondartza… Hare kroketak ur gazitan egosten… Nola gustatu dakioke hori inorri?!”. Quechua txikian bere biziraupenerako beharrezkoak izango ziren gauzak sartu zituen.

45 giga musika barnean zituen iPoda, hiru liburu (Katherine Nevilleren El Ocho, Kirmen Uriberen Bilbao – New York – Bilbao eta Peter Haningek bildutako mozkorraldi irlandarren ipuin bilduma, Beber para contarla). “Nahikoa izango ote dira? Beharko, ez dira gehiago sartzen…” Argazki makina, kaxa elektrikoa (mugikorraren kargatzailea, argazki makinaren kargatzailea, tripode txiki bat, iPodaren kargatzailea eta entxufe-USB egokitzaile bat iPodaren kargatzailearentzat), hamar klinex pakete “Ez naiz inor klinexik gabe”, eguzkitako betaurrekoak, aitak oparitutako egunerokoa, lau bolaluma, Islandiako bi gidak (Guía Azul – Islandia eta Lonely Planet – Países Escandinavos), Español – Inglés, Inglés – Español Collins hiztegia eta Guía de conversación ESPASA en inglés liburuxka. Berriz ere zerbait ahazten zitzaionaren sentsazioa izan zuen. “Hostia puta! Karpetatxo berdea!”. Bertan tren eta hegazkinerako txartelak, aterpetxeetako erreserbak eta bidaiaren egutegia zituen.

Orain arte. horrela doa Finlandia.

This entry was posted in Finlandia and tagged 1. atala,asgeir,bideoklipak,finalndia,online nobela.

Bilatzailea

Bilatu beharrekoa:

Twitter

My Tweets

Facebook

Facebook

Etiketak

1. atala 2. atala abertzaletasuna alderdiak arcade fire artola asgeir atez-atekoa aurkezpenak banderak bat eta bat beasain belako ben harper bideoklipak bieoklipak blogak blur bon iver coldplay dokumentalak durangoko azoka dut ELEDA errausgailua errusia errusiatik ekarritako ipuinak euskal harriaren abdak euskal herria euskal way euskara Finlandia goiberri goierri hizkuntzak hondakinak Iceland ipuinak iritzia islandia J. J. Abrams james vincent mcmorrow jazpana joseba irazoki katihotsak kirola kritikak kultura london grammar lost memento mikal cronin moriarti musika nikkin non-original soundtrack Oasis online nobela peter broderick politika rural postmodern videos sigur ros soinu bandak spotify sufjan stevens TAO telebista telesaiak telesailak the indezents usurbeko kritikak willis drummond zaborra zerrendak zinea

Kategoriak

Artxibotik tiraka (1)

Barranondoko elkarrizketak (1)

Bat eta Bat (11)

Bidaiak (2)

Bideojokoak (2)

bideoklipak (2)

Bitxikeriak (1)

Bloga (1)

Errusiatik ekarritako ipuinak (2)

Ezerezean geratzen diren harrikarak (2)

Finlandia (53)

Ipuinak (2)

Iritzia (21)

Islandiarako bidaia proposamena (2)

Musika (25)

Rural Postmodern Videos (12)

Soinu bandak (6)

Telebista (5)

Testuak (2)

The Indezents (4)

Uncategorized (1)

Usurbeko kritikak (5)

Zinea (13)

Artxiboa

2018(e)ko otsaila (1)

2018(e)ko urtarrila (1)

2017(e)ko urria (2)

2017(e)ko otsaila (2)

2016(e)ko ekaina (2)

2016(e)ko apirila (1)

2015(e)ko abendua (1)

2015(e)ko azaroa (1)

2015(e)ko urria (2)

2015(e)ko ekaina (6)

2015(e)ko maiatza (4)

2015(e)ko apirila (6)

2015(e)ko martxoa (6)

2015(e)ko otsaila (8)

2015(e)ko urtarrila (7)

2014(e)ko abendua (11)

2014(e)ko azaroa (8)

2014(e)ko urria (10)

2014(e)ko Iraila (7)

2014(e)ko uztaila (6)

2014(e)ko ekaina (6)

2014(e)ko maiatza (9)

2014(e)ko apirila (7)

2014(e)ko martxoa (11)

2014(e)ko otsaila (5)

2014(e)ko urtarrila (7)

Create a free website or blog at WordPress.com.

We teamed up with Eventbrite

Privacy & Cookies: This site uses cookies. By continuing to use this website, you agree to their use.


Ume-umetatik jakin-min handia izan zuen bere sorterriko bazterrak ezagutzeko. Aurkikuntza horiek, hasieran, pinturan islatu zituen eta, gero, argazkigintzan.

Hala, argazkigintza eta Nafarroa bere bi pasio nagusiak bihurtu ziren, eta, ondorioz, hamaika aldiz zeharkatu zuen Nafarroa, bertako paisaien aniztasunaren eta ondarearen aberastasunaren bila. Gizakiak historian zehar utzi duen aztarna islatua ikus daiteke herrien aniztasunean, jendearen ondarean, bizitzaren egunerokotasunean, ohituretan, folklorean eta tradizioan, eta horretan zentratu zituen bere interesa eta kameraren objektiboa.

Haren ametsa bilduma-liburu bat argitaratzea zen. Nahiz eta onartzen zuen badaudela lan asko Nafarroako kultur aberastasun handia biltzen dutenak, uste zuen beti badela aukera ikuspegi berriak dituzten lanak gehitzeko. Nolabait ere, bera lan horietan jasotako ezagutzaz baliatu zen bezala, beste pertsona batzuk ere bere pasio handiaz baliatu ahal izatea nahi zuen. Haren ustez, modu egokia zen eskerrak emateko bere bilaketan lagundu zioten pertsonei, modu guztiz desinteresatuan eskaini baitzioten beren arreta, denbora eta jakintza.

HISTORIA ARTXIBISTIKOA

2019ko otsailean, haren alargunak funtsaren dohaintza eman zion Nafarroako Artxibo Garaikideari.

EDUKIA

Funtsean 300 album daude, koloretako argazkiz osatuak; Nafarroako eta Iruñerriko ingurune geografiko, natural, monumental, artistiko eta herrikoiari buruzkoak dira.

ANTOLAKETA

302. ANTONIO ÁLVAREZ AGÓS

302.01 Nafarroako argazkiak

ESKURATZEKO ETA ERREPRODUZITZEKO BALDINTZAK

Dokumentazioa eskuratzeko eta erreproduzitzeko bete beharko da Artxiboei eta Dokumentuei buruzko apirilaren 4ko 12/2007 Foru Legearen 20. artikuluan ezarritakoa.


Ahoa gozatze aldera, lehenengo sei partitura argitaratu ditugu, pdf formatuan edozein erabiltzailek jaitsi eta erabili ditzan. EHTEk azken urteetan argitaratu dituen Geure Kolkotik diskoetatik sei kanturen aukeraketa egin da lehen argitaratze honetan. Tirikitrauki musika dendak dohainik eskeintzen duen Zenbakiz aplikazioa erabili da horretarako eta Andoitz Antzizarrek jarri dizkigu eskura.

Datorren urte honetan proiektu bereko partitura gehiago jarriko ditugu zintzilik. Geure Kolkotik guztiak partituretan jartzea da asmoa. Kantu berriak argitaratzen ditugun neurrian jakinaraziko dugu web orri honetan eta EHTEren facebook-eko orrialdean.

Partitura hoiek eskuratu nahi badituzu, hemen bertan, eskuinaldean dagoen Zenbakizko partiturak klikatuta aurkituko dituzu. Kantua deskargatu, nahi izanez gero inprimatu, eta hasi jotzen!


Oporrak ondo igaro al dituzue?. Guk ere primeran pasa ditugu eta oporretatik ikastolako buelta atseginagoa izan dadin, Txotxongiloak ikustea joan ginen. Aho zabalik geratu ginen hainbesteko istorio eta txontxongilo ederrekin. Zoragarriak! !

Bidali mezu elektroniko bidezIdatzi honi buruzko bloga!Partekatu Twitter-enPartekatu Facebook-enPartekatu Pinterest-en


Pasa den ostiralean, maiatzak 18, haur hezkuntzako 3 urteko ikasle eta irakasleok Bertizera joan ginen. Lehenengo hamaiketakoa egin eta jolasak egin bidenabar parkea ikusten joan ginen. Ondoren bazkaldu eta jolas librea izan genuen. Eguraldiak lagundu zigun eta ederki pasatu genuen.


Dagoeneko erretiratuta dagoen pertsona BGAE bateko bazkidea da. Berreskuratu egin nahi du borondatezko bajagatik (BGAEan 10 urtetik gorako antzinatasuna baitu) eta gainerakoa 2 urte barru berreskuratu nahi du erretiroagatik. Berreskuratze biei %60ko integrazio-portzentajea ezar diezaiekeen jakin nahi du

Balio du erantzuna 2014/01/01-ra arte eta 2013/12/31-etik aurrera indarrean dagoen araudia kontuan izanda

BGAE batetik jasotako zenbatekoa borondatezko bajatik eratorritakotzat har daiteke bakarrik baja hori erretiro-gertakizuna gertatu baino lehen gertatzen denean. Gertakizun hori gertatutakoan kobratutako kopuruak ezin dira hartu zergadunak BGAEan borondatezko baja ematearen ondorioz lorturikotzat, erretiro-gertakizuna gertatzearen ondorioz lorturikotzat baizik.Hortaz, ezin zaio % 60 aplikatu bigarren erreskateari, lehenengo erreskatea erretiroa zela-eta egin zelako eta bigarrena ere kontzeptu beragatik eginda legokeelako. Hori bai, PFEZaren araudiak aukera ematen du pertsona batek BGAEren bigarren erreskatetik kapital gisa jasotzen duen kopuruaren % 60 sartzeko oinarrian, baldin eta lehenengo kobratu zuen kopuruarekin ez bazuen horrela egin.

Loturak

Azaroaren 20ko 207/2007 Foru Dekretuaren 15. artikulua

Zergei Buruzko Informazioa: Kontsultak, idizpideak eta ebazpenak

Arautegi aplikagarria egun honetara: 2013/12/31. 6/2006 Foru Arauaren 18 eta 19. artikuluak

Arautegi aplikagarria egun honetatik: 2014/01/01. 13/2013 Foru Arauaren 18 eta 19. artikuluak

Informazio gehiago

Lotutako orrialdeak

Erretiroa

Borondatezko baja edo hamar urtekoa

Gertakizun batzuk aldi berean

Oharra

Galdera/Erantzun honek ez du ondore loteslerik Bizkaiko Foru Ogasunarentzat; informazio hutsa besterik ez da.


Pío Iraizotz Francés (Iruñea, 1914ko maiatzaren 17a - ib., 1991ko abenduaren 9a) nafar apaiz, organo-jotzaile, koru-zuzendari eta musikagilea izan zen. Bonifacio Iraizoz bere aitarekin egin zituen ikasketak, jaioterrian. 1938. urtean apaiztu zen. Iruñeko katedraleko organo-jotzaile kargua hartu zuen 1950an. Eliza-musika, moteteak, eresiak eta organorako obrak idatzi ditu.

Pío Iraizotz

Bizitza

Jaiotza

Iruñea, 1914ko maiatzaren 17a

Herrialdea

Nafarroa Garaia, Euskal Herria

Heriotza

Iruñea, 1991ko abenduaren 9a (77 urte)

Familia

Aita

Bonifacio Iraizoz Untziti

Hezkuntza

Hizkuntzak

gaztelania

Jarduerak

Jarduerak

apaiz katolikoa, organista, musikagilea eta abesbatza-zuzendaria

Sinesmenak eta ideologia

Erlijioa

Erromatar Eliza Katolikoa

ErreferentziakAldatu

Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.


Geroz eta gutxiagoren eskutan gelditzen ari den hezkuntza sistemaren gaineko eztabaida erreala ez dago hitzarmen eta lege proposamenen ñabarduran, egungo ereduaren gaindipenean baizik.

ES

Naiale Garin

2023/03/28

Azken hamarkadetan, krisi kapitalistaren azeleratzearekin batera, langile klasearen bizi baldintzak okerragotu dira. Burgesiak, bere Kapitalaren metaketa geldotzen doala ikusirik, esplotazioa are gehiago gogortu du galdutako irabaziak berreskuratu nahian. Zentzu horretan, Kapitalaren metaketarako ezintasunak horretarako neurrien gogortzea ekarri du. Ofentsiba kapitalista horren adierazle dira gaur egun nagusi diren prekaritatea, langabezia eta murrizketak. Era berean, Ongizate Estatuaren desagerpena da, besteak beste, ondorioetako bat.

Krisi garaian sektore publikoak jasaten dituen murrizketa bortitzak medio, sektore horien errentagarritasuna sartzen da jokoan. Nola egin genezake ahalik eta kostu txikienarekin orduan eta etekin handiagoa lortzeko?

Ziklo ekonomikoaren edo kapital-metaketaren behar tekniko-produktiboen metamorfosia dugu erantzuna. Etorkizuna izango den horren aurrekariak martxan jartzen. Horren aurrean, gizartean motore funtzioa betetzen duen hezkuntza burgesa ere etengabeko aldaketa estrukturalak bizitzen ari da, Kapitalaren beharretara egokitzeko moldatzen, erreformatzen. Elite ekonomikoek gidatuko duten eta politikari profesionalek egikarituko duten prozesuan sakontzen.

Gizartean motore funtzioa betetzen duen hezkuntza burgesa ere etengabeko aldaketa estrukturalak bizitzen ari da, Kapitalaren beharretara egokitzeko moldatzen, erreformatzen

Zeintzuk dira, ordea, transformazio prozesu horren ondorioz ditugun txanponaren bi aurpegiak?

Bada, hezkuntzaren elitizazio prozesua, eta horretatik bereizi ezin den ikasle langilearen hezkuntzarako sarbidearen ukazioa.

Beste hitz batzuetan esanda, hezkuntza gizarteko geruza geroz eta txikiago baten esku gelditzera bidean doa eta bere modernizazioaren atzean ezkutatzen den egia elitizazio prozesuan ardazten da. Langile klasearen kanporaketan.

Hezkuntza gizarteko geruza geroz eta txikiago baten esku gelditzera bidean doa eta bere modernizazioaren atzean ezkutatzen den egia elitizazio prozesuan ardazten da. Langile klasearen kanporaketan

Finean, hezkuntzaren elitizazio prozesua gizartearen pobretze orokortuaren aurpegi bat gehiago da. Soldataren jaitsiera eta bizitzaren garestitzea lerroburu diren garaiotan langile klasearen bizi baldintzak geroz eta kaskarragoak dira, hezkuntza prozesua bere beharretara egokitzen ez delarik. Geroz eta gutxiago duen ikasle horrek, geroz eta gehiago ordaindu behar du bere ikasketa prozesua aurrera ateratzeko, bien bitartean, langabezia edo lan prekarioz jositako etorkizun iluna esperoan izanik.

Aipatutako kanporaketa, beraz, ezin dugu tasen edo matrikulazioaren kostuek betetzen duten iragazki paperean zentratu, baizik eta hezkuntzak proletariotzaren bizirauteko berehalako interesei aurre egiteko duen ezgaitasunean.

Unibertsitatea dugu esandakoaren lagin ageriena. Izan ere, urtez urte matrikulatzen diren ikasle berrien kopurua aztertzea besterik ez dago aipatzen ari garen kanporaketa zifrak ikusteko. Ikasturte hasierako albisteek aurreko ikasturtearekin alderatutako matrikulazioaren gorakadaz hitz egiten digute. Zer ezkutatzen da, ordea, zifra horien atzean?

Urtetik urtera igotzen den matrikulazio kopurua aurreko ikasturtean izandako igoerarekin alderatuz baxuagoa da. Hau da, urtez urte matrikulazioa hazten doan arren, urtetik urtera hazkuntza txikituz doa. Joera horrek jarraituz gero, hazkuntzaren malda negatibo bilakatuko da, urtez urteko matrikulazio tasa zuzenean baxuagoa izatera pasatu arte.

Zergatik da, baina, Unibertsitatea esandako horren guztiaren lagin argia?

Proletarizazio prozesu baten erdian muga sozioekonomiko agerikoak ezartzen dituen tresna delako. Graduen matrikulazioaren prezioek irisgarritasuna galdu dute gehiengoaren artean. Berau aurrera ateratzeko zailtasun handienak dituztenak (ikasketak aurrera ateratzeko lan prekarioak egitera behartuta dauden horiek) bigarren matrikulazioen prezioekin itoak dira. Hori gutxi ez eta ohiko gradu batek, jarraipena emango dion masterrik gabe, geroz eta pisu gutxiago dauka biharko egunean lan mundura txertatua izateko aukeren balantzan. Masterren prezioak (gradukoenen bikoitza edo altuagoak) geruza are finago baten esku daude. Horri guztiari beste hainbat elementu gehitu behar zaizkio. Izan ere, errealitate hori guztia, urte luzetako inbertsio handi bat da egunean bizi den horrentzat, inbertsiotik baino apustutik gehiago duen auzi bat. Etorkizunak emandakoa jasotzeko geroz eta zailtasun handiagoak erakusten ditu. Eta horra hor tamaina txikieneko poroen iragazpapera. Unibertsitateak ez ditu geroz eta zabalagoa den gizarteko geruzaren beharrak asetzen. Geroz eta gutxiagoren eskura egon bakarrik ez eta geroz eta gutxiagok zabaltzen baitizkio eskuak. Eliteengandik eliteentzako unibertsitate eredu batera bidean, Unibertsitateak eta horrek ezartzen dituen baldintza sozioekonomikoek, galbidera darama haren masa izaera. Proletalgoa Unibertsitatetik kanporatua izaten ari da.

Eliteengandik eliteentzako unibertsitate eredu batera bidean, Unibertsitateak eta horrek ezartzen dituen baldintza sozioekonomikoek, galbidera darama haren masa izaera

Hala ere, auzi horren guztiaren atzean bada zukutu beharreko hezkuntzaren beste aspektu bat; Derrigorrezko Bigarren Hezkuntza. Ziklo horretan kanporatzea eta horrek hartzen dituen formak ez dira hain agerikoak izaten. Horren adierazpen argiena ikasleen % 16k eskola uztea da, baina bestelako formak ere baditu.

Ziklo horretan hezkuntza prozesuaren eta ikasleriaren artean gertatzen den urruntasun eta deskonexio maila geroz eta handiagoa da. Ikasleak bere etorkizuna ezin irudikatu eta motibazioa handitzeko zeri eutsi ez dakiela egiten du aurrera. Horri aurre egiteko hezkuntza sistemak mekanismo koertzitiboen bitartez inposizioz eta bortxaz «mantentzen» du ordena. Hau da, hezkuntza sistemak ikasleriaren interesa pizteko duen ezgaitasuna zigor forman konpentsatzen du. Desatxikimendua atxikimendu bilakatzetik urrun inposizio bitartez eusten da.

Eskolek eta horietan aplikatzen den eredu pedagogikoak lan merkatuaren beharrei erantzuten diete, diziplinamendu laboraletik hasita ikasleak jasotzen duen edukiraino. Ikasleek duten lan kargak eta presioak antsietate maila altuak eragiten dituzte, eduki guztia ulertu gabe irenstera behartuta daude. Bien bitartean ezarritako ordena urratzen duen ekintza oro ikaslearen borondatean (edo borondate faltan), utzikerian eta arduragabekerian oinarritzen dute.

Ordenaren ezarpenerako mekanismo adierazgarriak dira kontrola eta autoritarismoa. Honakoek ideologia burgesa transmititu eta gizarte kapitalista betikotzeko aukera ematen dute. Hortaz, harreman sozial kapitalistaren erreprodukziorako funtsezko mekanismoa dela esan dezakegu, urtez urte eta belaunaldiz belaunaldi betikotzea helburu duena.

Neurri horiek bikaintasuna lortzeko beharrarekin justifikatzen diren arren, arazo estrukturalari erroko erantzuna ez emateak arazoa epe luzean areagotzea ekartzen du. Horra hor zigor legeen eta diziplina mekanismoen atzeko paradoxa. Horien bitartez ikasleen jarreraren eta erabakien gaineko kontrola lortu badute ere, ez dago urrunegi joan beharrik ikasleen oinarrizko askatasunen bortxak, hezkuntza prozesuaren eta ikasleriaren artean are handiagoa den distantzia sortzen duela ikusteko. Finean, arazoa betikotu eta inposatutako eredu horren baitan sartzen ez den ikasle oro ikasketa prozesutik baztertua izatea eragiten duena.

Errealitate berdinaren beste adierazpen bat da klase partikularrena. Testuinguru honetan klase partikularrek aukera bat izateari utzi diote. Ez dira zailtasunak dituzten ikasleen errefortzu klaseak, ikasleriak ikasketa prozesuarekin aurrera egiteko oinarrizko bitartekoa baizik. Esanguratsuak dira oso gai horren bueltan Ikasle Abertzaleakek egindako inkesten bitartez lortutako datuak, kasu konkretu eta isolatuak izatetik urrun joera orokortua dela adierazten dutelako. Izan ere, ikasleen % 67,15ek noizbait klase partikularretara joan behar izan dute, hau da, ikasleen ia hiru laurdenek. Eta ikasturte honetako datuei erreparatuta % 47,88k klase partikularrak jasotzen dituzte, ikasleriaren erdiak, alegia. Datu horiei jarraiki Euteri.com hezkuntza plataformak argitara eman zuen Espainiako Estatuan ikasleen % 44ek jasotzen zituztela.

Testuinguru honetan klase partikularrek aukera bat izateari utzi diote. Ez dira zailtasunak dituzten ikasleen errefortzu klaseak, ikasleriak ikasketa prozesuarekin aurrera egiteko oinarrizko bitartekoa baizik

Baina familia guztien gaitasun ekonomikoa ez da berdina eta sektore batek ez du klase partikularrak ordaintzeko adina baliabide. Izan ere, batez beste 700 euroko gastu bat dakarte. Beraz, klase partikularrak segregazio tresna gisa funtzionatzen dute. Aipatutako errealitatearen baitan, gaitasun ekonomikoa duten familien seme-alabek bakarrik egin ahal baitiete aurre aipatutako oztopo horiei. Egun ikasketa prozesuarekin aurrera egiteko familien egoera ekonomikoa oinarrizko bermea da, eta proletalgoaren erosteko ahalmenaren galerak ondorio zuzenak ditu hezkuntza prozesuaren baldintza materialetan, horiek erabat baldintzatzen dituelako.

Egun ikasketa prozesuarekin aurrera egiteko familien egoera ekonomikoa oinarrizko bermea da, eta proletalgoaren erosteko ahalmenaren galerak ondorio zuzenak ditu hezkuntza prozesuaren baldintza materialetan, horiek erabat baldintzatzen dituelako

Auzi ekonomikoa, ordea, ez da klase partikularren ordainketara mugatzen, bere testuinguru orokorrari erreparatu behar diogu. Egun badirudi seme-alabak hezkuntza publikoan matrikulatzea lan erraza dela. Publiko izenak, ordea, ez du inondik inora ikasle sektore guztien hezkuntzarako sarbidea ahalbidetzen. INEk (Instituto Nacional de Estadística) aurkeztutako datuei erreparatuta hezkuntza publikoan ikasle batek batez beste 664 euroko gastuak ditu. Hau da, kuotak ordaindu behar ez izateak ez du esan nahi eskuliburuak, garraioa, chromebookak, ikas-materiala, txangoak eta bestelakoak ordaindu behar ez direnik. Familiek beren seme-alaben hezkuntza gastuan egin beharreko inbertsioak joera gorakorra izan du. 2004. urtetik ia % 50 igo da familiek inbertitu beharreko kantitatea, eta honakoa hezkuntzaren finantziazio publikoa murrizten ari den testuinguru batean kokatu behar dugu. Espainiako Gobernuak adierazten duenaren arabera 2010. urtean Espainiak hezkuntzan 53.099 euro inbertitu zituen eta 2019an, berriz, 53.053 euro. Europar Batasuneko beste herrialdeekin konparatuta, Espainia da funts publikoetatik derrigorrezko hezkuntzari diru gutxien bideratzen diona.

Finean, hezkuntza prozesua kostu ekonomiko handia da familientzat eta askok ez du nahikoa gaitasun horri aurre egiteko. Ikastetxeetako ikasleen parte-hartzea nabarmen baldintzatua dago bakoitzaren ezaugarri eta irizpideen bitartez. Horrela ikasleak familien egoera sozioekonomikoaren arabera sailkatzen dira. Horrek langile klasearen hezkuntzarako sarbidea mugatzen du, baita sektore bat kanporatu ere. Izan ere, maila sozioekonomiko baxuko ikasleak kalitate baxuko ikasketetara bideratuak izaten dira, ikastetxe konkretu batzuetan batuz eta horiek ghetto bihurtuz. Ikasketen emaitzak errealitate hori argi islatzen dute: goi mailako ikasketak dituzten gurasoen seme-alaben artean % 3,6koa da eskola uztea. Lehen mailako ikasketak dituztenen edo ikasketarik ez dutenen kasuan, ordea, % 39,2koa da, Hezkuntza Adierazleen Estatuko Sistema (Sistema Estatal de Indicadores de la Educación) delakoaren arabera. Errepikapen tasekin egoera berdina erreproduzitzen da. Evolución sociodemográfica del alumnado en Euskadi ikerketak biltzen dituen datuen arabera A eta B eredu publikoetan ia % 50era iristen da, pribatuan % 16an kokatzen den bitartean. D eredu publikoan % 19koa da, pribatuan % 7an kokatzen den bitartean. Formakuntza maila ezberdinek iragazki sozialerako funtzioa dute. Ikasle proletarizatuenak formakuntza maila ez kualifikatu batera kondenatzen dira eta, ondorioz, bizitza proletario batera.

Ikasle proletarizatuenak formakuntza maila ez kualifikatu batera kondenatzen dira eta, ondorioz, bizitza proletario batera

Auziaren izaera estrukturala identifikatzeak eta seinalatzeak berebiziko garrantzia hartzen du erreformisten zirkuan. Geroz eta gutxiagoren eskutan gelditzen ari den hezkuntza sistemaren gaineko eztabaida erreala ez dago hitzarmen eta lege proposamenen ñabarduran, egungo ereduaren gaindipenean baizik.

Esandako guztiak norabide bat elikatzen du, hezkuntza elitizazioarena, zeinaren ondorioz proletalgoa hezkuntza prozesutik kanporatua izaten ari den. Erreformen bitartez blindatutako norabidea, legeen inposizioz egikarituta. Horren aurrean, arazoen betikotzea ahalbidetuko duten adierazpen oro borrokatu eta egungo ereduaren gaindipena ahalbidetuko duen hezkuntza sistema sozialistaren eraikuntzari ekin behar diogu.

EZ DAGO IRUZKINIK

Idatzi

IZENA

E-MAILA Ez da publikoki erakutsiko

Pribatutasun politika onartzen dut.

Bidali iruzkina

LEGE OHARRA

×

Datuen babeserako Europar Batasuneko araudiaren eskakizunak jarraituz:

Pribatutasun politika

Datu Pertsonalak Babesteko Arautegia betez, jakinarazi nahi dizugu zure datu pertsonalak Gedar Langile Kazetaren datu basean jasoko direla, horixe baita Tratamenduaren Erantzulea. Zure datuak iruzkina kudeatzeko, zurekin harremanetan jartzeko edo jakinarazpenak bidaltzeko erabili daitezke. Kontrakoa adierazten ez badiguzu, zure datuak epe zehatzik gabe gorde daitezke, zurekin dugun harremanaren jarraipena egiteko.

Zure datuak tratatzeko oinarri juridikoak, eskatutako zerbitzuak emateko kontratua burutzea eta Tratamenduaren Erantzulearen legezko interesa dira.

Gedar Langile Kazetak ez ditu zure datu pertsonalak inorekin partekatuko eta horiek babesteko konpromisoa dauka; hala, eskura dituen baliabide guztiak erabiliko ditu, interesdunen segurtasuna eta pribatutasuna bermatzeko.

Web orri honen bitartez datu pertsonalak emateak esan nahi du eskatzaileak hau guztiaren berri duela, eta Pribatutasun Politika honetan adierazitakoa onartzen duela.

Edonork du bere datu pertsonalak jaso, zuzendu, deuseztatu, horien tratamendua mugatu, erabilera horri aurka egin, edo datuok transferitzea eskatzeko eskubidea. Horretarako, zer eskubide baliatu nahi duen adieraziz, atal honen hasieran adierazitako helbideetara edo honako email helbidera idatz dezake:

harpidetzak@gedar.eus

Itxi

Konfirmatu ekintza

×

BAI

EZ

HEMEN ARGITARATUA

GEHIAGO

PROZESU SOZIALISTAREN ALDEKO ELKARGUNEA

«Dena dugu egiteko»

LAN ERREFORMAK

Lan erreforma proletariotzaren bizi baldintzen aurkako ofentsibaren markoan: azterketa kritikoa

PENTSIO ERREFORMA

Datorren pentsioen erreforma Espainiako Estatuan

ERREFORMAK

Erreforma eta iraultza

ERREPRESIOA

Errepresioa hezkuntza esparruan: azken urteetako kronika

Hezkuntzaren masa izaera galbidean

ARTEKA

UNIBERTSITATEAREN ELITIZAZIOA GELDITU!

Kapital pribatuaren erasoa unibertsitate publikoari

HEZKUNTZA

Hezkuntza publikoa: proletarizaziorako estatu-tresna

DROGAK

Droga, krisiari aurre egiteko txerto kulturala

OSASUN MENTALA

Buru-nahasmenak eta psikofarmakologia gizarte kapitalistan

SUIZIDIOAK

Sena ibaian ito ginenekoa: hurbilpen bat suizidioa ulertzeko modura

OSASUN MENTALA

Proletarizazio prozesuaren eragin kulturala: gazteon bizi eredua eta gaixotasun mentalak

Helbideak

Helbideak

Kontaktua

harremanak@gedar.eus

Erredakzioa

erredakzioa@gedar.eus

Kolaborazioak

kolaborazioak@gedar.eus

Harpidetza

harpidetzak@gedar.eus

Sarean

Sarean

TWITTER

INSTAGRAM

TIKTOK

FACEBOOK

YOUTUBE

Legea

Legea

CC BY SA

Cookieak

Lege informazioa

Leku honek cookie-ak erabiltzen ditu nabigazio esperientzia hobetzeko eta azterketa analitikoak egiteko. Gedar.eus-en jarraituz gero gure cookie politika onartzen duzula ulertuko dugu.


Donostiako Udalak Errekatxulo errekaren zati bat birnaturalizatu du LIFE IP Urban Klima 2050 proiektuaren barruan

es

en

Urban Klima 2050

Zer da?

Esparru estrategikoa

Proiektu-mapa

Emaitzak

Erakunde bazkideak

Networking

Ekintzak

Proiektu pilotuak

Gaurkotasuna

Aurrerapenak

Agenda

Albisteak

Newsletter

Urban Klima 2050

Zer da?

Esparru estrategikoa

Proiektu-mapa

Emaitzak

Erakunde bazkideak

Networking

Ekintzak Proiektu pilotuak

Gaurkotasuna

Aurrerapenak

Agenda

Albisteak

Newsletter

es

en

Urban Klima 2050

Gaurkotasuna

Albistea

Donostiako Udalak Errekatxulo errekaren zati bat birnaturalizatu du LIFE IP Urban Klima 2050 proiektuaren barruan

2023/03/27

LIFE IP Urban Klima 2050 programaren helburuetako bat etorkizunean ibai-uholdeak prebenitzea da, hainbat ibaitan irtenbide naturalak ezarrita. Beste ekintza askoren artean, Donostiako Udalak Errekatxulo errekan egin duena dago.

Erreka hori Belartzako industrialdean dago. Industrialdea eraikitzeko beharrak zirela eta, errekastoa erabat kanalizatu zen, eta, gainera, ubidearen trazadura modu naturalean desbideratu zen. Ondorioz, hormigoizko erreka zuzen bat sortu zen, fauna bizi daitekeen zokorik gabe, eta ibaiertzetako landaretzarik gabe, galeria-baso ezagunaren lekuan.

Horrek guztiak eragina du, zeharka, ibilgu txikiagoek euri-jasetan euriteetara iristen den aparteko energia eta ura moteltzeko duten ahalmena murrizten baitu. Ibai-sare txiki osoko moteltze horien guztien batukariak oso modu negatiboan eragiten die, besteak beste, ibaian behera hainbeste kalte ekonomiko eragiten dituzten uholdeei, ibai-sare nagusian (Igara, Martutene) eta LIFE honen xede direnei.

Errekatxulo errekak hainbat zati ditu, eta hainbat fasetan jardun nahi da, luzeraren zatirik handiena birnaturalizatzeko.

Oraingo honetan, lehengoratzea aipatutako industrialdearen iparraldeko haranaren hondoan egin da. Egin den irtenbidearen bidez, errekaren birnaturalizazio fisikoa lortu nahi da, trazadura zuzena zuen ubide zaharra bihurrituz, eta hormigoizko egituraren ordez material naturalak jarriz, ahal den mugen barruan errekaren potentzial ekologikoa berrezarri dadin eta ingurunearen dinamikak berak, landaretzak eta faunak egungoa baino kalitate handiagoko ibai-ekosistema sor dezaten.

Ekintza horiei eta etorkizunean egiten jarraituko direnei esker, herritarrei hainbeste ondasun eta zerbitzu eskaintzen dizkien eta zuzenean eta zeharka erabiltzen dituen hiri-biodibertsitatea hobetu ahal izango da (gertakari naturalen aurrean egonkortzea, hala nola uholdeak edo lehorteak, airea eta ura garbitzea, onura estetikoak eta kulturalak).

Gainera, konektibitatea hobetzea ahalbidetuko dute, habitata zatituta galdu ziren ukipen-eremuak lehengoratuz. Horrela, ibaiak eta ibaiertzak lehengoratzeak ibai-sistemen korridore ekologiko gisa jokatzen laguntzen du, paisaia zatikatuetan basa-faunaren joan-etorriak eta/edo babesa errazten baititu.

Jakina da hiri-biodibertsitate handiena duten berdeguneak sare hidrologikotik gertu daudenak eta hiri-ingururako trantsizio-eremuetan daudenak direla. Hori dela eta, Errekatxulo errekastoa leheneratuz, gune berdeen sare interkonektatu bat sortu nahi da, ekosistema naturalen funtzioak eta balioak kontserbatuko dituena, biztanleriari lotutako onurak emateaz gain.

Halaber, horrelako jarduketekin eredu izatea espero da, etorkizuneko jarduketetan errekak gehiago kontuan har daitezen hirigintza-garapen berriak diseinatzerakoan (bizitegietakoak, industriakoak edo merkataritzakoak), eta geroago lehengoratu beharreko egoera artifizialik sor ez dadin, hala nola Errekatxulokoa.

Interesa dakizuke

2023/06/01

Hiru LIFE proiektuk sakon aztertzen dute zeinen garrantzitsua den herritarrak ekintza klimatikoan komunikatzea, sentsibilizatzea eta heztea

2023/05/29

Gasteizko Udalak basafaunarentzako babeslekuak jarri ditu Aberasturin eta Bolivarren

2023/05/25

Gasteizko Udalak Mendebaldea proiektuaren IV. faseari amaiera eman dio, Jundizeko korridore berdean

2023/05/25

Euskadik SOILUZIOAK 2023 lurzoruaren babesari buruzko kongresua hartuko du urrian

2023/05/16

Eusko Jaurlaritzak Energia trantsizioari eta klima aldaketari buruzko Lege proiektua onetsi du 2050 aurretik Euskadin klima neutraltasuna lortzeko

2023/05/15

Europako Batzordeak Klima Aldaketara Egokitzeko Misioaren ataria sortu du

Harremanetarako

Jarrai gaitzazu

Jabetza intelektuala

Pribatasun Politika

Cookieen Politika

Web mapa

Europa Batasunaren LIFE programaren finantzaketa jaso du Urban Klima 2050 -LIFE 18 IPC 000001 proiektuak.


Bideo honen bitartez, gure ikasle batzuk ezagutu eta gure egoitzak eskaintzen dituen abantailak ikus ditzakezu. Gure kokapen ezin hobeaz gozatu, hiriko tokirik nabarmenetatik oso gertu.

Ezagutu gaitzazu

Bisita bat eskatu eta gure instalazioak erakutsiko dizkizugu: logelak, ordenagailu gelak, bi egongela telebistarekin, autozerbitzu garbitokia, jangela sukaldearekin...

Izena eman

Galdeketa baten bidez izena emateko klik egin.

Eskaintzen dizugu...

Toki eta fakultate ezberdinetatik etorritako ikasleei topaketa eta prestakuntza toki bat eskaintzen diegu, familiarteko giroa sortuz, elkar errespetuan, elkarbizitza eta tolerantzian oinarrituta.


Ion Madina Albisua (Zumarraga, 1967) urologoa Espainiako estatuko 50 sendagile onenen zerrendan sartu du medikuntzako profesionalen eta zentroen Top Doctors direktorioak . Donostiako Madina&Azparren kontsultan, Onkologikoan eta Madrilgo Santa Elena klinikan lan egiten du.

Oso argi al zenuen sendagilea izan behar zinela?

Izeba eta osaba batzuk medikuak ditut. Nire ustez horrek hazia erein zuen. Gainera, nire arreba Mariajek ere medikuntza ikasi zuen. Ez dakit bokazioa noiz azaldu zen, baina ikasketak hautatzeko garaia heldu zenean oso argi nuen medikuntza ikasi nahi nuela. Hala, egunero oso gustura joaten naiz lanera. Eta hori, gaur egun, luxu hutsa da.

Arreba ere medikua dela esan duzu.

Nik baino urte bat gehiago du. Anestesia espezialitatea egin zuen eta Zumarragako Ospitalean lan egiten du. Nik ere bertan lan egin nuen. Urte horietan arrebarekin lan egin nuen: bera anestesista bezala eta ni zirujau bezala. Anaia gazteena, Xabier, ez da medikua, ingeniaria da.

Lehen pausoak Zumarragan eman al zenituen?

Ez. Egoiliar bezala, Madrilgo Gregorio Marañon Ospitalean eta Murtzian. Ondoren, Donostiako Ospitalean hasi nintzen lanean. Handik Zumarragara joan nintzen, Urologiako buru bezala. Bost urte eman nituen Zumarragan, 2007-2008 arte. Azkenerako Poliklinikan eta Zumarragan lan egiten nuen, gehiegi zen, eta arlo pribatuan bakarrik lan egitea erabaki nuen. Zumarragan eta Poliklinikan lan egitea nekagarria zen. Zumarragatik 15:00etan irteten nintzen, ondoren Donostiara joaten nintzen, 22:00etan etxera itzultzen nintzen… Egun Donostian bizi gara, baina seme-alabak jaio zirenean Legazpin bizi ginen. Legazpiarrak direla esaten dute.

Donostian kontsulta duzu, Javier Azparrenekin.

2004an ireki genuen. Azparren Urologia espezialitateko lehen urtean ezagutu nuen. Bera bigarren urteko BAMEa (MIR) zen. BAME osoa elkarrekin egin genuen. Lagunak egin ginen. Ospitaleak aldatzen ari dira, baina lehen oso piramidalak ziren. Oso zaila zen gora egitea. Hori dela eta, kontsulta irekitzea erabaki genuen. Poliklinikan hasi ginen eta 2014an San Martin kaleko kontsulta ireki genuen. 2015ean Poliklinikan aldaketak egon ziren eta Onkologikora joatea erabaki genuen. Kontsulta San Martin kalean dugu eta operazioak Onkologikoan egiten ditugu.

«Izeba eta osaba batzuk medikuak ditut eta horrek hazia erein zuela uste dut»

«Arrebarekin lan egin nuen Zumarragan: bera anestesista eta ni zirujau»

«Lehen ospitaleak oso piramidalak ziren eta benetan zaila zen gora egitea»

«Urologian aurrerapen asko zetozen eta teknologia asko gustatzen zait»

Zergatik aukeratu zenuen urologia espezialitatea?

Hasieran anatomia patologikoa aukeratu nuen. Bi urte eta erdi eman nituen horretan. Gaixoekin hartu-emana behar nuela konturatu nintzen eta urologiara pasa nintzen. Kontsulta asko gustatzen zait, baina ebakuntza-gela ere bai. Gure espezialitatean, batzuetan kontsultan zaude eta besteetan ebakuntza-gelan. Gainera, banekien urologian aurrerapen teknologiko asko egon behar zirela eta teknologia asko gustatzen zait.

Zer eskaintzen duzue zuen kontsultan?

Espezialitate hau gizonezkoentzat bakarrik dela dirudi, baina ez da hala. Giltzurrunak, ureterra eta maskuria denok ditugu. Gizonezkook prostata arazoak ditugu eta emakumezkoek inkontinentzia arazoak. Horretaz gain, sexualitatea dugu. Hori guztia urologiaren arloan sartzen da. Goiz batean arazo ezberdinak dituzten pazienteak artatu ditzakegu. Gure lana oso bariatua da.

Teknologiak garrantzi handia duela esan duzu.

Urtetik urtera makina berriak sortzen dira eta horiek erabiltzen ikasteko prest egon behar gara. Guk hamar urte daramatzagu dagoeneko robotikan. Makinak asko aldatu dira urte hauetan guztietan. Oso mundu polita da.

Robotikan oso trebeak zarete eta Euskal Herritik kanpo lan egiteko ere deitzen dizuete.

Egun garai batean baino gutxiago irteten gara, toki guztietara ezin baikara iritsi. Lehen Madrilera eta Alacantera joaten ginen eta egun Madrilera bakarrik joaten gara. Dena den, joateari utzi nahi diogu.

Urologia sexuarekin oso lotua dago. Jendeak urologoarengana joateari lotsa galdu diola uste al duzu?

Egun gehienak bere bikotearekin etortzen dira. Oraindik urduri samar etortzen dira. Eskua ematen diezunean, eskuak hotzak dituztela ikusten duzu. Dena den, tratamenduak daudela esaten diezunean, lasaitu egiten dira. Pazienteak bikotearekin etortzea gustatzen zaigu. Duela urte batzuk bakarrik etortzen ziren, prostatari buruz hitz egiten hasten ziren eta azken minutuan erekzio arazoak aipatzen zituzten. Egun bikotearekin etortzen dira erekzio arazoez hitz egitera eta hori oso positiboa da. Izan ere, tratamenduak askoz ere eraginkorragoak dira bikotearekin batera lantzen badira.

Isurketa arazoak, prostata arazoak, inpotentzia, eiakulazio goiztiarra… lantzen dituzue. Horiek klasikoak dira. Zuen webgunean bagina gaztetzeak egiten dituzuela ere jartzen du.

Alde batetik, isurketekin bukatzeko egiten da. Izan ere, urteekin baginak elastikotasuna galtzen du, atrofiak sortzen dira… Hego Amerikan eta Estatu Batuetan, berriz, ezpainak gaztetzea modan jarri da. Hori ere egin dezakegu, baina Euskal Herrian jendeak ez du hori eskatzen. Ez da estetika kontua bakarrik. Erditze asko izan dituzten emakume batzuk baginak emanda dituzte eta sentsibilitatea galdu dute. Operazio estetikoak eta funtzionalak dira.

Zer egin daiteke arazoen sorrera atzeratzeko?

Zenbat eta gehiago zaindu, arazoak beranduago azalduko dira. Tentsio altua dutenek, diabetesa dutenek, erretzaileek, pisu altua dutenek… erekzio arazoak izateko arrisku gehiago dute. Gaizki egindakoek bizitzako azken urteetan faktura pasatzen digute.

Estatuko 50 mediku onenen zerrendan zaude.

Hor egotea lagungarria da, gure egoarentzako eta pazienteentzako. Pazienteei lasaitasuna ematen die medikuak sariak dituela jakiteak. Gauzak ahalik eta hobekien egiten, ikasten… saiatzen naiz.

Goierriko albisteak euskaraz, libre eta kalitatez jaso nahi dituzu? Horretarako zure babesa ezinbestekoa zaigu. Egin zaitez HITZAkide! Zure ekarpenari esker, euskaratik eginda dagoen tokiko informazio profesionala garatzen eta indartzen lagunduko duzu.

Egin HITZAkide

Azken egunetako irakurrienak

1

Troiko Meategia, 30 urte sukarraldia hoztu zela

2023/05/26

2

«Hankak entrenatzea bezain garrantzitsua da burua entrenatzea»

2023/05/26

3

«Benito eta Luis Mariano atsegin ditut eta nire abesti kuttuna ‘Baldorba’ da»

2023/05/26

Goierriko Hitza

943 16 00 56

goiberri@hitza.eus

Oriamendi, 32 – BEASAIN

Nor gara

Aniztasun politika

Argitalpen politika

Pribatutasun politika

Cookieak

Babesleak:

Hasi saioa HITZAkide gisa

X

Saioa hasten baduzu, HITZAkide izatearen abantailak baliatu ahal izango dituzu.

HITZAkide naiz, baina oraindik ez dut kontua sortu SORTU KONTUA

Zure kontua ongi sortu da.

Hemendik aurrera, zure helbide elektronikoarekin eta pasahitzarekin konektatu ahal zara, HITZAkide izatearen abantaila guztiak baliatzeko.

Sartutako datuak ez dira zuzenak.

Zure kontua berretsi gabe dago.

Posta elektronikoa

Pasahitza (Pasahitza ahaztu duzu?)

SARTU

Pasahitz berria ezarri da eta zure helbide elektronikora bidali da.

Sartutako datuak ez dira zuzenak.

Posta elektronikoa (Identifikatu)

BIDALI

Ezagutu HITZAkide izatearen abantailak eta aukeratu HITZAkide izateko gustuko modalitatea

HITZAkide izan nahi dut

Aldatu zure pasahitza

X

Pasa hitza ondo aldatu da.

Aurreko pasahitza

Pasahitz berria

Pasahitz berria errepikatu

Aldatu

Oraindik ez zara HITZAkide?

X

Tokiko informazioa profesionaltasunez eta euskaraz modu librean kontatzea da gure eginkizuna. Horretarako, zure ekarpena beharrezkoa da, eta ongi maitatzeko modurik zintzoena da HITZAkide egitea.


Kar-kar zirkoa – Zeure zirko bat osatzeko leku egokian zaude. Prest al zaude? Poxi, Poxpoli eta Poxpoliarekin sorpresa pila bat aurkituko dituzu. Zuen zirkoa nola sortu jakiteko aukera izango duzue. Etxeko gazteenak zein zaharrenak gauzatu ditzazkezuen ikuskizunak ikasi ahal izango dituzue. Murgildu zaitezte zirko honetara.

Alternar la navegación

Sarrera

Zirkoko galeria

Tutorialak

Nor gara?

Saltar al contenido

Kar-kar zirkoa

Sarrera

Zirkoko galeria

Tutorialak

Nor gara?

Buscar:

Alternar la barra lateral y la navegación

Kar-kar zirkoa

Zeure zirko bat osatzeko leku egokian zaude. Prest al zaude? Poxi, Poxpoli eta Poxpoliarekin sorpresa pila bat aurkituko dituzu. Zuen zirkoa nola sortu jakiteko aukera izango duzue. Etxeko gazteenak zein zaharrenak gauzatu ditzazkezuen ikuskizunak ikasi ahal izango dituzue. Murgildu zaitezte zirko honetara.

ONGI ETORRI ZIRKORA!! !

Scroll abajo para ver el contenido

Gure zirkoa

Gure zirkoan, tutorialak, guri buruzko gauzak eta gure zirkoko telesailak ikusiko dituzue, hemen oso ondo pasatuko duzuenez, hasi gaitezen!

Guri buruz

Gu beasaingo andramendi ikastolako DBH1-eko ikasleak gara. Zeure zirko bat osatzeko eta laguntzeko gaude…


Artikulu hau fenomeno meteorologikoari buruzkoa da; beste esanahietarako, ikus «Prezipitazio (argipena)».

Prezipitazioa, meteorologian, zerutik erorita lurzorura ailegatzen den edozein hidrometeoro mota da (euria, elurra eta txingorra) eta horrek lurrera ekarritako ur kantitatea. [2] Meteorologian, prezipitazioak aztertzen dituen adarra plubiometria da.

Epe luzeko batez besteko prezipitazioa hileka[1]

Prezipitazioa ziklo hidrologikoaren zati nagusi bat da, ura lurzoruan ezartzen duelako. Hodeiek egiten dute prezipitazioa, eta lurzorura grabitateak eramaten du. Kantitatea eta maiztasuna, lekua eta urtaroaren arabera aldatzen da.

Eduki-taula

1 Motak

2 Eraketa

3 Neurketa

4 Erreferentziak

5 Kanpo estekak

MotakAldatu

Danimarkako Lunden euria egiten.

Ur-tenperatura eta kantitatearen arabera, prezipitazioak honako izenak har ditzake:

euria,

zirimiria,

elurra, eta

txingorra.

Harremana badute ere, virga edo vir[3], lanbroa edo ihintza ez dira prezipitazioak.

EraketaAldatu

Hodeian ur isurkaria izateak ez du nahitaez esan nahi tenperaturak zero gradutik gorakoa izan behar duenik. Ur superhoztua delako fenomenoa dela-eta, zatikien txikitasunari esker, gutxienez minus hamabi gradu zentigradu iritsi arte (-12 °C), ura isurkari egoeran egoten da, eta ur eta izotz nahasketa bat izaten da minus hamabi eta minus hogeita hamar gradu artean (-12 °C eta -30 °C). Hortik aurrera, izotzezko kristalak nagusitzen dira, eta kristal horiek eratzen dute, minus berrogei gradu zentigradutik aurrera, oso-osorik hodeia.

Hodeiaren barnean dabiltzan haize lasterrek ura eta izotza nahasten dituzte. Nahasketa horren ondorioz, hodeiak egonkortasuna galtzen du, eta ondoren ur (ur eta izotz) lurrunezko molekulak sortzen dira.

Molekula horiek, kristalen gainean kondentsatu ondoren, oso laster hazten dira; aldi berean, airea “lehortzen” dute, eta ur tantak lurruntzera behartzen. Neurri aldaketak eraginda, prezipitazioa erortzen hasten da; horrekin batera, erortzen hasitako tantek beste ur tantak, superhoztuak, edota izotzezko kristalak jotzen dituzte, eta, bat eginda, are gehiago hazten dira. Airean eusten zituen indarra gaindituta, tantak orain lurreraino hel daitezke.

Hortaz, prezipitazioaren azken emaitzan zerikusia izango dute, hodei barneko eragileez gainera, hodeiaren azpialdearen eta lurraren artean dagoen aire geruzaren hezetasunak eta tenperaturak; alde batetik, egitura termikoak finkatuko du lurrera iritsiko den prezipitazioa gotorra edo isurkaria izango den; eta, bestalde, geruza horren hezetasunak baldintzatuko du prezipitazioaren zatikiak, behera egiterakoan, zenbatez lurrinduko diren, eta, hortaz, baita prezipitazioaren azken tamaina ere.

Itxura alde batera utzirik, hidrometeoro esaten zaie prezipitazio modu guztiei; hitz orokorra da, bere baitan kondentsazio modu asko hartzen dituena. Normalean bi eratako hidrometeoroak bereizten dira: sail nagusia euriak, elurrak, eta kazkabarrak osatzen dute, hodei sistemetan eratzen direnak, eta horiek izaten dira prezipitazio kopuru osoetan esanguratsuenak; bigarren sailean beste guztiak sartzen dira, jatorri eta ezaugarri desberdinak dituztenak, eta bigarren mailakoak direnak; horien artean daude ihintza, intzigarra, hodei tantaduna, etab., eta ezkutuko prezipitazio esaten zaie, ura erortzen ez ikusiagatik, lurra hala eta guztiz ere bustitzen dutelako; zenbaitetan prezipitazio “horizontal” esan izan zaie, “bertikalei” kontrajarrita.

NeurketaAldatu

Lurzoruaren leku jakin batean erortzen den prezipitazio-kantitateari plubiositatea deritzo. Hori neurtzeko zenbait instrumentu erabiltzen dira: euri-neurgailua edo plubiometroa, plubiografoa, radar meteorologikoa, eta abar. Prezipitazioa neurtzeko gainazal lau batean bildutako uraren altuera erabiltzen da milimetrotan neurtua (mm). Milimetro bat eta m²ko litro bat baliokideak dira.

ErreferentziakAldatu

↑ Karger. (2016-07-01). Climatologies at high resolution for the Earth land surface areas. , 170122 or. doi:10.1038/sdata.2017.122. PMID 28872642. Bibcode: 2016arXiv160700217N..

↑ Euskalmeten definizioa[Betiko hautsitako esteka]

↑ Hodei batetik eroritako baino lurzorura ailegatzen ez den ur-tanta

Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-04-02 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

Kanpo estekakAldatu

Datuak: Q25257

Multimedia: Precipitation (weather)

"https://eu.wikipedia.org/w/index.php?title=Prezipitazio_(meteorologia)&oldid=8847158"(e)tik eskuratuta


Irisgarritasuna toki batera erosotasunez eta oztoporik gabe iritsi do zerbitzu bat eragozpen edo trabarik gabe erabili ahal izatea. Kontzeptua bereziki urbanismoan, zerbitzu publikoen eskaintzan eta informazioa eskuratzean (adibidez, web orrialde batean informazioa bilatzerakoan) erabiltzen da, maiz desgaitasunak, esklusio-egoeran, kalteberak diren edo zailtasunak dituzten pertsonei buruz erreferentzia eginez. Urbanismo alorrean, irisgarritasuna oztopo arkitektonikoak ezabatzearekin eta garraio-sistema zabal, ireki eta eskuragarriekin dago loturik.

Beste hizkuntzetan: gaztelaniaz, accesibilidad.

Loturiko artikuluak

Hezkuntzaren soziologia

Hezkuntzaren soziologia soziologiako kontzeptuak, teoriak eta metodoak hezkuntzaren ikerketara, praktikara eta administraziora aplikatzen dituen soziologiaren adarra. Soziologiaren ikuspuntutik hezkuntza fenomeno soziala guztiz, areago esan liteke hezkuntza sozializazio modu…

Geriatria eta geriatrikoa

Geriatria agure edo pertsona adinekoen osasun arretaz eta gaixotasunez arduratzen den medikuntzaren adarra da. Termino horretatik, geriatriko hitza agureen osasunarekin loturik dagoen guztiari aplika dakioke: adibidez, gaixotasun geriatrikoa…

Eurokrazia eta eurokratak

Eurokrazia Europar Batasuneko politikari eta funtzionariek, eurokratek alegia, euren eskumenen bitartez lortzen duten botere instituzionala da, nazioko politiken gainetik. Bereziki adiera gaitzesgarrian erabiltzen da, eurokratek osatzen duten burokraziari…

158 hitz

Artikulu bat eskatu

Erabili ezazu galdetegi hau artikulu eskaera bat bidaltzeko. Lehenbailehen osatzen saiatuko gara.

Eskaera egin

Harpidetu zaitez

Gure azken edukien berri jaso nahi baduzu zure email helbidean, egin zaitez harpidedun hurrengo galdetegi hontan.


Default sorting Sort by popularity Sort by latest Sort by price: low to high Sort by price: high to low

View filters

Aluminiozko konpositea

Aluminiozko konpositea crema 102

243,75€ BEZ-a ez dago barne

Gehitu saskira

Aluminiozko konpositea

Aluminiozko konpositea special sunset

243,75€ BEZ-a ez dago barne

Gehitu saskira

Search

Kategoria

Aluminiozko konpositea

Produktuak

Aluminiozko konpositea crema 102

243,75€ BEZ-a ez dago barne

Rated 0 out of 5

Aluminiozko konpositea special sunset

243,75€ BEZ-a ez dago barne

Rated 0 out of 5

Empresa espezializatu bezala zerbitzu osoa eskaintzen dugu instalakuntzaren barruan, bai desarrollo teknikoa eta baita materialen erabilpena ere.

Harremanetarako

Zerbitzuak

Proiektuak

Produktuak

Finalizar compra

Helbidea

Polígono Eziago 3

20120 Hernani (Gipuzkoa)

Telefonoa

943 335 736

Email

plastinox@plastinox.es

Web diseinua eta garapena: Eurosíntesis

Cookien baimena kudeatu

Esperientzia onenak eskaintzeko, cookieak bezalako teknologiak erabiltzen ditugu gailuaren informazioa gordetzeko eta/edo sartzeko. Teknologia hauei emandako baimenak webgune honetan nabigazio portaera edo identifikatzaile esklusiboak bezalako datuak prozesatzeko aukera emango digu. Adostasuna ez emateak edo baimena kentzeak eginbide eta funtzio batzuei kalte egin diezaieke.

Funtzionala Funtzionala Always active

Biltegiratze edo sarbide teknikoa guztiz beharrezkoa da harpidedunak edo erabiltzaileak berariaz eskatutako zerbitzu zehatz bat erabiltzeko legezko helburuetarako, edo komunikazio baten transmisioa komunikazio elektronikoen sare baten bidez egiteko helburu bakarrarekin.

Lehentasunak Lehentasunak

Biltegiratze teknikoa edo sarbidea beharrezkoa da harpidedunak edo erabiltzaileak eskatzen ez dituen lehentasunak gordetzeko.

Estatistikak Estatistikak

Biltegiratze edo sarbide teknikoa, helburu estatistikoetarako soilik erabiltzen dena.

Biltegiratzea edo sarbide teknikoa, helburu estatistiko anonimoetarako soilik erabiltzen dena. Eskaerarik egin gabe, zure Interneteko zerbitzu-hornitzaileak borondatezko betetzea edo hirugarren batek saioa gehitzea, helburu horretarako soilik gordetako edo berreskuratutako informazioa ezin da erabili zu identifikatzeko.

Marketina Marketina

Biltegiratzea edo sarbide teknikoa beharrezkoa da erabiltzaile-profilak sortzeko publizitatea emateko, edo erabiltzailearen jarraipena egiteko webgune edo webguneetan antzeko marketin-helburuetarako.


Robota: hizkuntza arteko 1 lotura lekualdatzen; aurrerantzean Wikidata webgunean izango dira, d:Q664969 orrian


Sobietar Batasunak hirurogeita hamar urte baino gehiagotan Mendebaldearen lehiakide izan ostean jasan zuen kolapsoaren ondorioz, ordena mundial berri bat sortu zen, bertako potentzia hegemoniko bakarra Estatu Batuak zirelarik. Mundu berri honek, gerra hotzeko tentsioetatik libre, Estatu Batuen eta bere aliatuen esku-hartzea ahalbidetu du, ONU erakundearen irizpideak kontuan hartu gabe; horrela, mundu polobakar bat sortzen da.

ONUren zaharkitzea

Nazio Batuen Erakundea, planeta-mailan bakea babesteko instituzio gisa Bigarren Mundu-gerraren amaieran sortua (81 eta 82. gaiak ikusi), 1990eko hamarkadan krisialdi larri batean murgildu zen. ONUren gainbeheraren arrazoiak hainbat eratakoak izan ziren:

Arazo ekonomikoak, nazio kide askok kuotak ordaintzen ez zituztelako, batez ere Estatu Batuek, erakundearen zordun nagusia.

Sinesgarritasunaren galera, nazioarteko interesa duten auzi askotan erakundeak agertu duen jarrera zalantzakorraren ondorioz.

Ezgaitasun exekutiboa, Asanbladan diktaturiko erabakiak betearazteko.

Egitura zaharkitua, Bigarren Mundu-gerran garaile gertatu ziren bost potentziek kontrolatzen duten Segurtasun Kontseiluarekin (Estatu Batuak, Errusia, Txina, Erresuma Batua eta Frantzia). Potentzia berriek, Japonia, India, Brasil, eta abarrek, berrikuntza bat eskatu izan dute arlo honetan.

Golkoko gerra

1990ean, Irakeko armadak Kuwait emirerri petrolio-sortzaile txikiaren aurka eraso zuen Pertsiar Golkoan. Saddam Hussein Irakeko presidenteak entzungor egin zion ONUk handik erretira zedin egindako eskabideari; ONUk, orduan, hogeita zortzi naziotako indarrez osaturiko nazioarteko askapen-armada bat bidali zuen. Hainbat bonbardaketa eta lehorreko operazioren bidez, nazioarteko koalizioak Irak-eko armada Kuwaitetik egotzi zuen, urtebeteko okupazioaren ondoren.

Golkoko gerrak eragin garrantzitsuak izan zituen nazioarte-mailako ekonomian, petrolioaren prezioak izugarri garestitu baitziren. Irakek blokeo komertzial gogorra jasan du gatazka haren amaieraz gero, eta behin baino gehiagotan jasan ditu nazioarteko indarren erasoak. Esku-hartze hauek direla eta, Ekialde Ertainean hainbat terrorista-talde integrista sortu dira, esate baterako Al Qaeda, 2001eko irailean Dorre Bikien eta Pentagonoaren aurkako atentatuak burutu zituena.

Atentatu hauei erantzuteko, Estatu Batuek Afganistan eraso zuten 2002an, Al Qaeda taldeko buruzagi terrorista han babesten zelakotan, eta nazio hura gobernatzen zuen talibanen erregimena boteretik egotzi zuen. 2003an, Estatu Batuek eta bere aliatuek Iraken aurkako gerra deklaratu zuten, berriro erasoa jo eta Sadamen erregimena desegin zuten, oraingoan ordea Nazio Batuen onespenik gabe, eta horrek nazioarteko erakundearen irudi jadanik aski hondatua areago aldrebestu zuen.

Kuwaiteko askapen-kanpainako lehorreko operazioak.

Somaliako porrota

Somaliako gerra zibila, non lurralde hartako gune desberdinetan guztira hogeita zortzi talde militar elkarren borrokan zebiltzan, Nazio Batuen sinesgarritasuna hankaz gora botako zuen beste hondamendi bat izan zen.

Gerra haren ankerkeria eta lehiakideen artean akordio baketsu batera iristeko ezintasuna ikusirik, Estatu Batuek militarki esku hartu zuten 1992an. Estatubatuar militarren porrotaren aurrean, ONU arazo hura konpontzen ahalegindu zen "kasko urdin" talde bat bidaliz.

ONUko ordezkarien gestioek apenas emaitza positiborik lortu zuten (1994an su-eten baten akordioa, huts egin zuena) eta "kasko urdinak", berriz, hainbat salaketari aurre egin beharrean aurkitu ziren (droga-trafikoa, prostituzioa, populazio zibilaren aurkako torturak) eta, ondorioz, 1995ean bueltan erretiratu behar izan ziren.

1997an bake-aurreakordio bat sinatu zen, baina apenas bermatzen zuen normaltasunaren ezarpena afrikar lurraldearentzat.

Harrera-zentroa elikatu gabeei laguntzeko.

Dayton-eko akordioak Bosniari buruz

Bosnia-Herzegovinako gatazka (98 gaia ikusi) 1992an hasi zen eta 1995ean amaitu zen, Estatu Batuen esku-hartzeari eta erasotzaile serbiarren aurka NATO erakundeko aire-indarrek Mediterraneoan izan zuten partaidetzari esker.

Negoziaketara premiaturik, liskarturiko alderdiek (bosniarrak, musulmanak, kroaziarrak, eta serbiarrak) estatu federal bat sortzea onartu zuten, bi entitate autonomoz osatua:

Bosniako Federazioa (musulmanak eta kroaziarrak).

Errepublika serbobosniarra (serbiarrak).

Banaketa hau Daytoneko bake-akordioetan erabaki zen, 1995eko abenduaren 14ean sinatu zirenak eta, laburbilduz, bi egitate funtsezko hauek onartzen zituztenak:

Bosnia-Herzegovinako banaketa etnikoa.

Barne-mugak bat etortzea gerraren amaieran bando bakoitzak okupatuak zeuzkan eremuekin.

NATOko tropen presentziak status quo hauskor hori mantentzea bermatu du.

Data garrantzitsuak

1990 Kuwaiten inbasioa Irakeko tropen aldetik.

1991 Nazioarteko koalizioak erasotzaile irakiarrak egozten ditu Kuwaitetik.

1992 Tropa estatubatuarrak Somaliara bidaltzen dituzte. Erabateko porrota. Bosnian gerra zibila hasten da. Hilketak eta garbiketa etnikoa.

1995 Kasko urdinak Somaliatik erretiratzen dira. Daytoneko akordioak Bosniari buruz. Errepublika bikoitz baten sorkuntza.

1997 Bake-akordioa Somalian.

2001 Atentatu suizida New Yorkeko Dorre Bikien eta Washingtoneko Pentagonoaren aurka.

2002 Afganistango guda.

2003 Iraken aurkako guda.

Bidali

Zuzendu

Eskubideak

Orria posta elektronikoz bidali

Izena*: Helbide elektronikoa*: Zure izena*: Zure helbide elektronikoa *: segurtasun kodea*: Egiaztapen textua*: Zure iruzkina*: <

* Bete beharreko alorrak

Berrikusi formularioko eremuak

Eskerrik Asko.

artikuluan arrakastaz bidalita da.

Lagun iezaguzu hobetzen! Zure iritzia garrantzitsua da, eta horregatik eskertuko genizuke zure iritziak eta iradokizunak info@hiru.eus helbidera bidaltzea.

Izena: Helbide elektronikoa: segurtasun kodea*: Egiaztapen textua*: Iradokizuna:

* Bete beharreko alorrak

Berrikusi formularioko eremuak

¿Qué son los iconos de "Compartir"?

Todos los iconos apuntan a servicios web externos y ajenos a HIRU.com que facilitan la gestión personal o comunitaria de la información. Estos servicios permiten al usuario, por ejemplo, clasificar , compartir, valorar, comentar o conservar los contenidos que encuentra en Internet.

¿Para qué sirve cada uno?

Facebook

Comparte con amigos y otros usuarios fotos, vídeos, noticias y comentarios personales, controlando la privacidad de los mismos.

Eskup

Conversa sobre los temas que te interesan y que proponen los expertos. Todo ello en 280 caracteres con fotos y vídeos. Lee, pregunta e infórmate.

Twitter

Contacta y comparte con amigos, familiares y compañeros de trabajo mensajes cortos (tweets) de no más de 140 caracteres.

Tuenti

Conéctate, comparte y comunícate con tus amigos, compañeros de trabajo y familia.

Google Buzz

Comparte tus novedades, fotos y vídeos con tus amigos e inicia conversaciones sobre los temas que te interesan.

Meneame

Sitio web que se sirve de la inteligencia colectiva para dar a conocer noticias. Los usuarios registrados envían historias que los demás usuarios del sitio pueden votar.

Derechos de reproducción de la obra

Eusko Jaurlaritzaren Hezkuntza, Unibertsitate eta Ikerketa Sailarenak dira hiru.eus webgunearen eta bertan agertzen diren elementu guztien jabetza intelektualaren eskubideak.

Halere, baimenduta dago hezkuntzaren esparruan hiru.eus-eko edukiak erabiltzea, betiere webguneari aipamena egiten bazaio eta Creative Commons CC-BY-NC-SA lizentziaren baldintzapean.

Informazio gehiagorako: pdf dokumentua jaitsi (943,2k).

Eusko Jaurlaritzaren Hezkuntza, Unibertsitate eta Ikerketa Sailak bere buruari aitortzen dio, edozein unetan eta aurretiaz ohartarazi gabe, bere webguneko informazioa edota haren konfigurazioa edo itxura aldatzeko eta eguneratzeko ahalmena.

Eusko Jaurlaritzaren Hezkuntza, Unibertsitate eta Ikerketa Sailak ez du bermatzen ez dela akatsik egongo webguneko sarbidean, ezta han jasotako edukietan ere. Era berean, ez du ziurtatzen eduki hori behar bezala eguneratuta egongo denik. Dena den, beharrezko ahalegin guztia egingo du akats horiek saihesteko, eta, hala behar izanez gero, ahalik eta azkarren konpontzeko edo eguneratzeko.

Webgunera sartzea eta bertan jasotako informazioaz egiten den erabilera soilik erabiltzailearen erantzukizuna dira. Eusko Jaurlaritzaren Hezkuntza, Unibertsitate eta Ikerketa Sailak ez du inolako erantzukizunik izango webgunera sartzeak edo hango informazioa erabiltzeak sor litzakeen ondorio edo kalteen aurrean, bere eskumenen erabilera zehatzetan jarraitu behar dituen legezko xedapenak ezartzearen ondorio diren egintza guztietan izan ezik.

Eusko Jaurlaritzaren Hezkuntza, Unibertsitate eta Ikerketa Sailak ez du bere gain hartzen webgunean aipatzen diren kanpoko beste esteka batzuetara konektatzetik edo haietan jasotako edukietatik erator daitekeen inolako erantzukizunik.

Webgune honetan jasotako informazioa baimenik gabe edo oker erabiltzeak eta Eusko Jaurlaritzaren Hezkuntza, Unibertsitate eta Ikerketa Sailaren jabego intelektual eta industrialaren eskubideetan sorturiko kalte eta galerek legez dagozkion egintzak erabiltzeko bidea emango diote aipatutako Administrazioari, eta, hala badagokio, erabilera horren ondorio diren erantzukizunak hartuko ditu.

Pribatutasuna

Interesatuak emandako datuak dagokion prozedura edo egintzan aurreikusitako helburuetarako baino ez dira erabiliko.

Eusko Jaurlaritzaren Hezkuntza, Unibertsitate eta Ikerketa Saileko Etengabeko Ikaskuntzako Zuzendaritza da datu horiek biltzen dituen fitxategiaren erantzulea, eta haren aurrean egikaritu ahal izango dira sartzeko, zuzentzeko, deuseztatzeko eta aurka egiteko eskubideak. Horretarako, eskura duzu info@hiru.eus helbide elektronikoa.


Egoitza Bizkaian daukan pertsona fisiko bat, atzerrian kokatutako kontu baten titularkide da. Kontu horren saldoa, 2013ko abenduaren 31n, 95.000 euro zen, eta kontuan % 20ko partaidetza-ehunekoa zeukan (%20 = 19.000 euro). Kontu hori aitortu behar al du 720 ereduan, kontuan hartuta beste titularkidea den pertsona juridikoak, kontua bere kontabilitatean behar bezala erregistratuta edukitzeaz gain, %80ko partaidetza-ehunekoa daukala (%80 = 76.000 euro)?

Pertsona fisikoak informazio-aitorpena aurkeztu behar du, baita kontuak abenduaren 31n zeukan saldoaren (95.000 euro) eta partaidetza-ehunekoaren (% 20) berri eman ere.

Aitzitik pertsona juridikoak ez du aurkeztu behar 720 eredua, kontua bere kontabilitatean erregistratuta eta identifikatuta daukalako.

Araudia

Zerga betebehar formalei buruzko 205/2008 Foru Dekretua, 53 bis artikulua

Informazio gehiago

Lotutako orrialdeak

Titulartasun konpartitua

Titulartasun konpartitua pertsona fisikoa eta juridikoa

Oharra

Galdera/Erantzun honek ez du ondore loteslerik Bizkaiko Foru Ogasunarentzat; informazio hutsa besterik ez da.


Ostiral honetan GERTUk Donostiko bulegoa Boulevardetik Urdaneta kalera aldatuko du. Kale-izenak buruz gogoratzea gorroto duzuenontzako, erreferentzia gisa ondo etorriko zaizue jakitea Koldo Mitxelena eta Correosen bulego zentralaren kale berean egongo garela, Artzai Onaren Katedralaren ondoan. Leer el resto de la entrada »


Pieza horietako bakoitzak arte-objektu txikiak osatzen ditu, non ilustrazioa, diseinua eta artisau-lanketa batzen diren.


You seem to be using an older version of Internet Explorer. This site requires Internet Explorer 8 or higher. Update your browser here today to fully enjoy all the marvels of this site.

BEGIRIS ELKARTEA 2015eko otsailean sortu zen, eta haren helburua bizitzako alderdi guztietan pertsona itsu eta ikusmen-urritasuna dutenen inklusioa sustatzea eta bultzatzea da.. Pertsona guztiek kalitatezko bizitza edukitzeko, autonomoak izateko eta erabat gizarteratuak egoteko lan egiten dugu, ikusmen-gaitasuna edozein dela eta, Zure laguntzarekin oztopo psikologikoak gainditu nahi ditugu (gainditzeko zailenak diren mugak) benetako inklusioa lortzeko. Inklusioa ondorengo alderdietan bilatzen dugu:

.- Hezkuntza: Ume eta gazte prestatuak eta autonomoak gizartean euren lekua lortzeko.

.- Lana: erantzukizun publikoa, pertsona bakoitzaren beharretara egokitutako lanpostuak, aukera berriak aztertzeko begirada zabalak.

.- Herritartasuna: Oztoporik gabeko mugikortasuna, egokitutako garraiobideak, autobus geltokiak, zerbitzu administratiboak, osasun-zerbitzuak, banku-zerbitzuak. Kultura, kirola eta jolasa.

.- Teknologia: pertsona bakoitzaren ingurune gertuenean hasten da (norberaren etxebizitzan), eta bizitzako alderdi guztiak errazteko. diseinatua dago.

BEGIRIS: hausnartzeko eta eztabaidatzeko inguru plurala da, eta pertsona guztiei irekia dago egoera soziala eta ikusmen-gaitasuna edozein dela eta. Pertsona guztien gizarteratzean egonezina baduzu, seguru ekarpenen bat duzula. Zure lankidetza nahi dugu. Gizarte inklusiboagoa lortzeko gurekin parte-hartzera gonbidatzen zaitugu. Egokitutako mundu bat mundu hobea da denontzat.


Maiatzaren 5ean egingo da “Familia arteko ginkana”, …eta kitto! Euskara Elkartearen eta Astixaren eskutik. LHko ikasleei eta haien familiei zuzendutako ekimena 17:15ean hasi eta pare bat ordutan amaituko da. Taldeko kideak familia berekoak edo lagunak izan daitezke, baina talde bakoitzean bi-lau heldu egotea eta euskara ondo ulertzea ezinbestekoa da. Parte-hartzaileek Untzagan jasoko dute lehen pista eta, amaieran, denek jasoko dute saria eta sorpresa. …eta kitto!-n eman daiteke izena, telefonoz (943200918) edo ongietorri@etakitto.eus helbidean. Astixan ere eman daiteke, bulegoan bertan, astixaeibar@gmail.com helbidera idatzita edo telefonoz (943206231). Amaieran saria jasoko dute parte-hartzaile guztiek eta sorpresa ere egongo da denentzat.

Print

Email

Tweet

#...eta kitto! Euskara Elkarte#familien arteko ginkana

Gaiarekin zerikusia duten albisteak

« Herri guztia dantzan jarriko dute hilaren 28an Gizonezkoen Eibar Eskubaloia laugarren postuari eusten ahaleginduko da zapatuan »

PODCASTak (GazteON atala)

etakitto.eus / ...eta kitto! Euskara Elkartea

Urkizu pasealekua 11. 20600 Eibar (Gipuzkoa)

943 20 67 76 / 943 20 09 18

e-posta: elkartea@etakitto.eus

e-posta: publizitatea@etakitto.eus

lege-oharralege-oharra

cookieak cookieak

Babesleak

Send to Email Address Your Name Your Email Address Cancel

Post was not sent - check your email addresses!

Email check failed, please try again

Sorry, your blog cannot share posts by email.

Webgune honek cookieak erabiltzen ditu, propioak eta beste batzurenak, pertsonalizaziokoak eta azterketakoak, gure zerbitzuak hobetu eta webgunean nabigazioaren informazio estatistikoa biltzeko. Cookien politika.ONARTUGehiago irakurri


Joan den martxoaren 6an, grebaren iragarpenarekin batera, deialdia egin dugun sindikatuok negoziazio-bilera baterako eskaera egin genion Hezkuntza Departamentuari. Ez genuen erantzunik jaso.

Aste bat geroago bigarren deialdi bat egin genuen, eta egun batzuen buruan, bilera bat eduki genuen, joan den ostiralean. Bertan, Hezkuntza Baliabideen zuzendari nagusia eta Hezkuntza kontseilaria bera falta zirela nabarmendu nahi dugu. Departamentuko ordezkarien jarrera edozein negoziazioren aurkakoa izan zen.

Sindikatuon eskaeren aurrean, ratioen jaitsiera lineala, lan-gainkarga murriztea, plantilaren egonkortasuna handitzea eta erosahalmena berreskuratzea, Departamentuak ez zuen proposamenik

ekarri. Are gehiago, lehenengo premisa izan zen ez dutela inbertsio ekonomikoa dakarren ezer negoziatuko, eta horrek erakusten du edozein negoziazioren aurrean dagoen jarrera itxia; ulertezina,

azken hilabete hauetan administrazioko beste talde batzuekin lan-baldintzak eta soldata-igoera negoziatu direnean. Hezkuntza publikoak ez al du inbertsio gehiago merezi?

Bestalde, astebetean 40 irakasle talde batzartu dira aldarrikapen horiek eztabaidatzeko, eta osotara 100 asanblada baino gehiago egitea aurreikusten da. Irakasleak erreibindikazio horiekin guztiz bat datozela egiaztatzen ari gara, klaustro askok bere atxikimendua eman baitute.

Hezkuntza Departamentuaren jarrera arduragabea ikusirik, dei egiten diogu María Chivite lehendakariari sindikatu deitzaileekin zuzenean negoziatzeko, berak, zenbait adierazpenetan, elkarrizketa sozialaren garrantzia nabarmendu baitu eta ildo horretan jarraitzeko konpromisoa hartu baitu.

Sindkatu deitzaileok prest gaude egiazki negoziatzeko. Nolanahi ere, ez dugu amore emango hezkuntza-kalitatea mantendu eta hobetzeko ezinbestekoak diren gutxieneko aldarrikapen hauetan. Hori gertatu arte, aurrera jarraituko dugu aurreikusitako mobilizazio guztiekin, eta hezkuntza-komunitateko gainerako eragileak deitzen ditugu batu daitezen.


Arrano honen ezaugarri bereizgarrietako bat bere neurri ertain edo txikia izatea da. Hego luzeak eta isats luze edo ertaina du. Lumadun tartsoak ditu eta kolorazioari dagokionez hainbat fase agertzen dira. Basodun zonaldetan aurkitzen da baina honek sastrakadiarekin edo argiuneekin tartekatua izan behar du, eta ez da inoiz sarraskiz elikatzen (Brown eta Amadon, 1968).

Phyluma

Aves

Klasea

Chordata

Ordena

Accipitriformes

Familia

Accipitridae

Deskribatzailea

Gmelin (1788)

Estatusa

lc

Deskribapena

Hiru kolorazio fase ditu: argia, iluna eta tartekoa (arraroa) (Díaz, 2006); ohikoenak argiak dira (Cramp eta Simmons, 1980). Fase argiak, azpialdeko luma estalgarriak, zuriak eta puntu beltzez zipriztinduak ditu. Arrek, puntu hauek markatuagoak eta ilunagoak dituzte. Begiaren azpiko orban arre-beltzaxka batek eztarri zuria inguratzen du. Isatsa gris-arrexka da azpitik begiratuta eta kolore ilunagoko amaiera du. Erremigeak guztiz beltzaxkak dira barnealdeko primarioak kenduta, horiek argiagoak baitira azpitik begiratuta. Lepoaren alde bietara dituen banda zuriak ere bereizgarriak dira, ondo ikusten dira erasotzera doanean (Porter, 1994). Gaztetxoak helduen berdinak dira, azpialdean duten kolore gorrixkagoa, eta kokotean eta pileoan duten tonalitate marroi argia kenduta.

Beste hegazti harrapari askotan bezala dimorfismo sexuala nabaria da, emea arra baino %10 handiagoa baita (Cramp eta Simmons, 1980). Arrak lirainagoak eta finagoak dira, eta tartso argal eta luzeagoak dituzte; honek enarak, sorbeltzak, sugandilak... ehizatzeko aukera ematen die. Emeak astunagoak direnez harrapakin handiagoak dituzte: untxiak... 110-135 cm-ko hego-zabalera eta 40-55 cm-ko luzeera dute (Mullarney, 2003), eta emeek 700 g inguru pisatzen dute eta arrek 1000 g inguru (Oliveros Calvo, 2008).

Banaketa

Mundu mailan Europa hego-mendebaldetik eta Afrika ipar-mendebaldetik hasi eta Asia erdialderaino orban ugaritan banatzen da (Cramp eta Simmons, 1980). Afrikan, Sahara hegoaldean, Asia hegoaldean, eta bereziki Indian negutzen du (Cramp eta Simmons, 1980). Berezitasun gisa, El Cabo probintzian (Hegoafrika) eta Namibian ere ugaltzen da (Kemp eta Kemp, 1998).

Europan banaketa disjuntua du; mendebaldean Iberiar Penintsulan eta Frantzian banatzen da bereziki. Europa erdialdeko populazioak txikiak dira eta bananduta agertzen dira, eta ekialdean herri balkanikotatik aurrera agertzen da berriz (Cramp eta Simmons, 1980).

EAEn uren mugalerroetako haitz-lerrotan agertzen da (Gorobel, Gorbeia, Urkiola, Elgea), eta Arabako eskualde subkantabrikoan.

Garaia

Migratzaileak direnak gurera martxoaren erdialdean iristen dira, eta irailean alde egiten dute berriro ere.

Habitata

Arrano txikiaren kasuan, habia egiten duen eta defendatzen duen lekuaren eta ehizarako erabiltzen duen gunearen artean bereizi behar da. Kumatze-areari dagokionez ezin da basoko espezie tipikoa denik esan (Pagan et al, 2004). Iberiar penintsulan baso-habitat mota askotan agertzen da, baina paisaia mosaikoa izateko baldintzarekin (Sánchez-Zapata eta Calvo, 1999). Baso txikitan egin dezake habia, baina zuhaitz-masa handiak hautatuko ditu aukera izatekotan (Suarez et al, 2000). Iberiar Penintsulako leku desberdinetan, zenbait espezieko basotan agertzen da. Zuhaitz estalduraren portzentajea, eta basoaren eta nekazaritza-zonen arteko habitat-kantitatea indikatzaile onak dira arrano txikiaren populazioaren dentsitatea estimatzeko (Sánchez-Zapata eta Calvo, 1999).

Sastrakadi mediterraneoak

Habitat bereko espezie gehiago

Elikadura

Dieta, oro har, hegazti, narrasti eta ugaztunetan oinarritzen da, baina intsektuak ere ager daitezke (Cramp eta Simmons, 1980). Iberiar Penintsulan duen kokapenaren arabera, aurrekoen proportzioak aldatzen dira (Nevado et al, 1988; García-Dios, 2006). Gereziondo eta olibondo ugariko ingurutan nekazariei kalteak eragiten dizkien hainbat espezie ehizatzen ditu: zozoa, arabazozoa, enara, korbidoak... Habitat degradatuetan untxia ez den beste espezie batzuk ehizatzera espezializatu da, eta ondorioz bere populazioak beste harrapari batzuenak (zapelatza, aztorea, miru gorria...) baino konstanteago mantendu dira. Beste harrapari batzuk ere ehiza ditzake: belatz gorria, hontza zuria, gabiraia, aztorea... Dietan desberdintasuna dago bi sexuen artean, dimorfismo sexualagatik seguruenik; biek ugaztun eta hegazti handi kopuru antzekoa ehizatzen badute ere, arrek hegazti txiki, txito eta narrasti gehiago ehizatzen dute (Martínez eta Calvo, 2005).

Ugalketa eta ontogenia

Migraziotik bueltan, sarri aurreko urteko habia berera itzultzen dira, baina portzentajea batek aldatu egiten du; aurreko urteko kumaldiaren arrakastaren araberako da hau, eta honetan faktore garrantzitsua da beste harrapari batzuen hurbiltasuna (aztorea, zapelatza...) (Pagan et al., 2004), eta habia haranen hegaletan egiten duteneko kasuetan: haranaren zein hegaletan kokatzen den habia eta baso-masa hurbilenarekiko distantzia (Martinez et al., 2006b).

Errute-garaia heldu ahala haraldiko hegaldiek hartzen dute protagonismoa; kumatze-lekuan hegaldi sinkronizatuak egiten dituzte, eta hegaldi hauek askotan kopularekin amaitzen dira baso barruan. Errutearen aurreko garaian kopulak maizago egiten badituzte ere, inkubazio garaian ere egiten dituzte eta baita txitoen bizitzako lehen asteetan ere (Iribarren eta Rodriguez Arbeloa, 1988).

Habia zuhaitzetan egiten dute normalean, eta pinuak hautatzen dituzte bereziki. Normalean bi arrautza jartzen dituzte errunaldiko, baina hirukoak ere aurkitu dira (Cramp eta Simmons, 1980). Apirilaren amaiera aldera erruten dute eta ekainaren hasiera aldera jaiotzen dira txitoak (Iribarren eta Rodriguez Arbeloa, 1988). Espezie honetan senide-hiltze kasuak ematen dira janari eskasia dagoenean, kume indartsuenak jaten duelako guztia eta baita indartsuak ahula erasota ere; kume hila biziraun duenarentzako elikagaia izango da (Simmons, 1988).

Bizitzako lehen hiru asteetan emeak bere denboraren %80-100 pasatzen du kumeen ondoan (García Dios, 2005). Lehenengo asteetan harrapakin txikiak ekartzen ditu arrak, horrela kumeek hezurdun zatiak irentsi ahal izan ditzaten beren eskeletoa garatzeko. 20 egunetik aurrera kumeak hasten dira harrapakinei zatiak erauzten (Iribarren, 1975). 30-35 egunera eskeletoa garatua dute eta 40 egunera lumajea ere bai. 45 egunera arrak eta 47ra emeak adarretan ibiltzen hasten dira eta 50-54 egunera lehen hegaldiak burutzen dituzte. Nahikoa elikatuak izan diren kumeen kasuan, gurasoek utzi egiten dituzte ibiltzen eta lehen hegaldiak egiten hasten direnean (Díaz, 2006); emeak umeen zaintzan galdutako energiak berreskuratzera joango dira. Bizi-itxaropena berreskuratu diren banako markatuen adinarekin estimatu da eta 14 urte ingurukoa da (García Dios, 2004).

Bizimodua

Espezie migratzaile transahariarra da (Cramp eta Simmons, 1980), baina badira migratzen ez dute populazioak ere. Iberiar Penintsulakoek Gibraltarko itsasartean zehar migratzen dute (Crampeta Simmons, 1980).

Lurraldekoiak dira. Behin habia-leku definitiboa hautatuta hasten dira hegaldi lurraldekoiak eta habiaren konponketak egiten. Hegaldiak arrek egin ohi dituzte, mugimendu jakin batzuekin eta kantu lurraldekoiez lagunduta (Iribarren eta Rodriguez Arbeloa, 1988). Arrak hegaldiak egiten dituen bitartean emeak habia egiten du, honetan parte gutxiago hartzen du arrak. Arraren eginkizun nagusia lurraldea zaintzea eta emeari janaria eramatea da.

Bikote helduak sarri berriztatzen dira, eta hau helduen heriotza-tasa altuaren adierazle izan daiteke (Díaz, 2006). Espezie soziala da eta gazteetan txitoen zaintzan bikote ugaltzaileei laguntzen dieten banakoak ikusi dira (Díaz, 2006). Beraien habian beraienak ez diren kumeak sartzen badizkiete ere inolako arazorik gabe elikatzen dituzte lehen momentutik.

Espezieen arteko elkarrekintzak

Ez da lehia intraespezifikorik ematen, lurralde berean bikote ugaltzaile bat baino gehiago ere aurki daitezke (Martínez, 2002). Zapelatza (Buteo buteo) eta aztorearekin (Accipiter gentilis) lehiatzen du habiagatik. Aztorearekin elikagaiengatik ere lehiatzen du, nitxo trofiko bera betetzen baitute (Sánchez-Zapata eta Calvo, 1999).

Beste animalia batzuk ere erabil dezakete arrano txikiaren habia, Pipistrellus kuhli saguzarra ikusi izan da lotarako erabiltzen (Jones eta Máñez, 1989).

Harrapariei dagokienez, kumeak, aztoreak eta urubiak (Strix aluco) ehiza ditzake. Helduak berriz hontza handiak (Bubo bubo) ehizatzen ditu inkubatzen ari direnean (García Dios, 2005).

Iberiar Penintsulan Craspedorrynchus pennati malofagoa behatu zaie parasitatzen (Gallego et al., 1987) eta Menorcan hepatitis birikodun banako bat aurkitu da (Ramis et al., 1994). Kumeen kasuan, Tietarko haranean (Avila) kaparrak eta malofagoak behatu zaizkie (García Dios, 2005).

Kontserbazioa

Europan, EAEn bezala “arraroa” kategoria ematen zaio, eta Espainian “interes berezikoa”.

Bere mehatxu faktore nagusia habitataren suntsipena da baso ustiapenagatik, suteengatik edo eraikuntzagatik (Díaz, 2006). Horietatik batzuk murriztu diren arren, beste faktore garrantzitsu batzuk honako hauek dira: ehiza (De Juana, 1989), habien espoliazioa (Díaz, 2006), elektrokuzioak (Díaz, 2005), pista berrien eraikuntza (Jubete, 1997), baso-jarduera habien inguruan (Díaz, 2005, 2006) eta gizakien lardaska (Díaz, 2006).

Esteka interesgarriak

Erlazionaturiko artikuluak

Hegaztien migrazioa: etengabeko joan-etorria

|

Egilea: Iñaki Odriozola eta Garikoitz Perurena | Sorrera: 2012/01/02 | Azken eguneraketa: 2014/08/20 | Bisita-kopurua: 2370 | Argazki nagusia: Stephen Daly


Zuzeneko izerditsuetan barrenak uzteagatik eta estreinako lanak publikoan izan zuen harrera onari esker, indartsu sartu zen soul eszenan Kaliforniako mutil puska hau duela urtebete pasatxo. Eta ez dugu inolako zalantza izpirik James Brown, Sam Cooke eta Otis Redding bezalako maisuen ikasle ona denik. Baina, AEBetako lau punk talde esanguratsuren bertsio bana bildu dituen 7 hazbeteko hau entzutean, bat baino gehiago arrituko da, soul taupada klasikoen ordez, punk doinuak nagusitzen direlako.

A aldean, saxo doinu bihurriak lagun, Fear taldearen I Love Livin' In The City garratzaren bertsio sutsua eta Glenn Danzig gidari zuen Misfits-en Some Kinda Hate kantuaren moldaketa lasai eta ederrak aurkituko ditugu, azken hau, lau abestietatik bakarra soul eremura eramana.

B aldean berriz, hardcore erritmoetatik gertu dagoen Agent Orange-ren Bloodstains kantuaren fuzz bertsio hipnotikoa eta Ill Repute laukotearen Oxnard, une frenetiko eta lasaiak uztartzen dituena, punkaren funtsa galdu gabe.

Finean, ziztu bizian (abestirik luzeenak bi minutu erdiko iraupena du) eta konplexurik gabe, Ipar Amerikako punk aitzindariak diren, baina egun oraindik aktiboan dauden lau talderi egindako omenaldi atsegin bezain zintzoa proposatzen digu Hershey-k EP honetan.


Gasteizen erdialdean kokatua, Florida merkatuan harategi, urdaitegi, fruteria eta arraindegia aurki ditzakegu. Oraingoan, harategia ezagutzeko aukera izan dugu eta eta bertako san jakobo berezia prestatu digute.

Hau zure interesekoa bada, baliteke beste gai hauek ere izatea

Gastronomia

Telebista publikoa

Telebista

Gasteiz

Telebista saioak

Bideoak

ETB1

☰

AZKENA

AZKENA

Whatsapp

Facebook

Twitter

Telegram

Email

Esteka kopiatu

Bisitatuena

Bideoak

Audioak

Kargatzen ikusiena

Kargatzen ikusiena

© EITB - 2023 - Pribatutasun Ataria - Lege Oharra - Cookien erabilera - Cookien konfigurazioa - Gardentasuna - Kontaktua - Web mapa

Edukiak zuzen ikusteko, eguneratu nabigatzailea

Gure webeko funtzio batzuekin bateragarritasun arazorik ez izateko, nabigatzailea eguneratu eta bertsiorik berriena jartzea gomendatzen dizugu.


Euskal Herriko paisaia naturala gizakiak hartu du bere osotasunean, San Adrian igarobidea kasu. Eremu honetan hala ere, giza aztarnen eta naturaren arteko oreka mantendu da. Bidearen muinean istorio, usadio eta pertsonaia ugari aurki daitezke. Badirudi bertan denbora eten dela eta bere bakardadearen baitan artaldeen hotsak, Aizkorrira igotzen diren mendizaleak, Ternuatik balearen olioa daramaten mandazainen mando talde amaigabeak, muga irabazi nahi duten soldaduak, Gaztelatik ekarritako garia zeramaten kontrabandistak eta neguaren bukaeraren zain dauden Mikeleteak entzun daitezkela…San Adriango bideak hura zeharkatu zuten gizonemakumeen historia gorde du, kontinentea penintsularekin konektatu zuten horien historia, alegia.


1975ean eratu zenetik, Mycesak zure balio handiko proiektuak kudeatzen ditu, malgutasuna eta eraginkortasun-konpromiso tinkoa eskainiz.

Gure erakundeko prozesu guztiak zure eskakizunetara egokitzen ditugu, zure aurreikuspenak betetzeko. Bezeroekiko harremanari esker, benetako beharrizanak ulertzeko aukera dugu; bai ageriko beharrizanak, bai, agerian egon gabe, Mycesaren eskarmentuari esker azalera daitezkeenak.

Zerk bereizten gaitu?

Kudeatzeko gaitasuna

Gure lantaldeak lan egiteko metodo egituratua du, baliabideak optimizatzeko eta, horrela, hartutako konpromisoak betetzeko.

Ikusi gehiago

Gure balioak

Gure balio nagusiak malgutasuna eta bezeroekiko konpromisoa dira, eta horiei esker teknologia-eskarmentua eskuratu dugu…

Ikusi gehiago

Tamaina eta doitasuna

5 metrorainoko luzera duten multzoak, 2 ehunenerainoko doitasunarekin…

Ikusi gehiago

Makina osoen diseinu eta fabrikazioa

Merkatuan 35 urtean eskuratutako eskarmentuari esker, Mycesak…

Ikusi gehiago

Liburxka jaitsi

Mycesa Construcciones y montajes especiales

C/ Vitorialanda 23

01010 Vitoria-Gasteiz

SPAIN

945 227 666

mycesa@mycesa.com

HASIERA

MYCESA

ZERBITZUAK

SEKTOREAK

HARREMANAK

© IDEOLAB 2019. Eskubide guztiak erreserbatuta | Lege Oharra | Pribatutasun politika | Cookieen politika | Kalitatea


“Euskaldunok eta telebista: potentzialtasunak eta errealitateak XXI. mendean” hitzaldia Bilboko Kafe Antzokian | Euskal Gaiak

Euskal Gaiak

Bilatu

Menu nagusia

Edukira salto egin

Aurkezpena

Nortzuk gara?

Bilatu:

Ikerketa, Jardunaldiak

“Euskaldunok eta telebista: potentzialtasunak eta errealitateak XXI. mendean” hitzaldia Bilboko Kafe Antzokian

30 maiatza, 2014 Euskal Gaiak Utzi iruzkina

Xabier Landabidea Urresti Euskal Gaien instituko ikertzaileak hitzaldia emango du datorren ekainaren 10ean, goizeko 10:30etan Bilboko Kafe Antzokian.

Euskaldunok, XXI. mendeko beste hainbat herrik bezala, ezaguna dugu telebista gure egunerokotasunean. Telebistari denbora ezezik lekua eskaintzen diogu, eta egunaren (edo gauaren) orduak ezezik etxeko altzariak ere okupatzen dizkigu sarri, konturatu orduko, edo ia-ezinbestean. Eguraldia bezala, telebista elkarrizketagai hartzen dugu, baina apenas hartzen dugun astirik haren inguruan pentsatzeko, beti hor egon den zerbait bilakatu baita urteen poderioz.

Baina gauzak aldatzen ari dira, sakon eta bizkor aldatu ere. Telebistaren pantailak aldi berean egin dira txikiago (orain poltsikoan ere eramaten ditugu telebista saioak erakusteko gai diren telefono eta bestelakoak) eta handiago (gure egongelak eta tabernetako hormak zinema areto bilakatzeraino ia). Gutxiagotan jartzen gara adi-adi telebistari begira, azken gertaeren berri jakiteko, eta geroz eta gehiago konbinatzen ditugu bestelako ikus-entzunezko irakurketa eta elkarrizketazko jarduerak pantaila aurrean egotearekin.

Teknologiak konbergentzia edo bateratze multimedia eta digitalerako aukera oparoak zabaldu ditu, hedabide ezberdinen arteko mugak lausotuz eta ikus-entzunezko edukia hein handi batean euskarrietatik askatuz. Aukera berriak ohitura zaharrekin batera bizi ditugu, eta sarritan jada ez dakigu ondo zer diogun “telebista” diogunean. Hitzaldian Bizkaiko lau adin-talderekin egindako landa lanaren datuak aurkeztuko ditugu, belaunaldi ezberdinen perspektibatik euskaldunok telebistarekin ditugun harremanak ezagutu eta XXI. menderako telebistak eskaintzen dizkigun potentzialtasun ezberdinak aztertzeko .

EGUNA/ORDUA

2014/06/10

ASTEARTEA

10:30

Antolatzailea: Zenbat Gara Elkartea eta UEU

Doako sarrera

Bidalketen zehar nabigatu

Aurreko sarreraEuskal Gaiak: erositako azken liburuakHurrengo sarreraEuskaldunok eta telebista: potentzialtasunak eta errealitateak XXI. mendean

Utzi erantzuna Utzi erantzuna

Zure e-posta helbidea ez da argitaratuko. Beharrezko eremuak * markatuta daude

Iruzkin *

Izena *

E-posta *

Webgunea

Gorde nire izena, emaila eta webgunea bilatzaile honetan komentatzen dudan hurrengorako.

Δ

Gune honek Akismet erabiltzen du zaborra murrizteko. Ikusi nola prozesatzen diren zure erantzunen datuak.

Euskal Gaien Institutuko bloga, Deustuko Unibertsitatea

Bilatu:

Argitalpen berriak posta elektronikoz jaso nahi badituzu, idatzi zure helbide elektronikoa:

Azken bidalketak

Oiartzualdeko industria ondarearen aurkezpena

Hamalau begirada zirkumnabigazioari / Catorce miradas a la circunnavegación

Euskal Hizkuntzalaritza 2020 DUko Jardunaldia

Kike Amonarrizek euskararen bidegurutzeaz hitz egingo du Deustuko Unibertsitateko ikasleekin, “Etxealditik Euskaraldira” ekimenenarekin lotuta

El océano, antes y después de Elcano

Iruzkin berriak

Laura Sainz(e)k “Euskal Hiztun Berriak: esperientziak, jarrerak eta identitateak” liburua. bidalketan

Roberto(e)k Hamalau begirada zirkumnabigazioari / Catorce miradas a la circunnavegación bidalketan

Hiztun berriak… Biba Zuek eta Gora Gu | Allartean(e)k Hizkuntza gutxituetako hiztun berriak: hiztun aktibo bihurtzeko gakoak bidalketan

Iñaki Arrieta Baro(e)k Euskal Hizkuntzalaritza 2019 DUko Jardunaldiak bidalketan

Akademiak sormena hil (ez) zuenekoa | Euskal Gaiak(e)k Hizkuntza gutxituak etxean: zer dugu elkarrengandik ikasteko? bidalketan